File: Licitacija datumima za Srbiju neozbiljna : Nadlanu.com\nObjavljeno 19. jun 2013. / 09:49:03\nNeposredno pre slanja izveštaja o Srbiji, File nagoveštava šta će se u njemu naći i ističe da je Evropska komisija već dala preporuku da otpočne proces pregovora za stupanje Srbije u punopravno članstvo.\n"U pripremi odluke Evropskog saveta, visoka predstavnica i potpredsednica Evropske komisije Ketrin Ešton i ja poslaćemo pismo državama članicama EU u kome ćemo sumirati kako se sprovodi primena sporazuma postignutog u aprilu i kakvo je stanje na planu reformi. Već je očigledno da je Srbija preduzela ozbiljne napore u procesu dijaloga koji se vodi između Beograda i Prištine", rekao je File.\nEvropska komisija je u svom prolećnom izveštaju već preporučila otvaranje pregovora o pristupanju.\n"Evropski savet na kraju ovog meseca može da donese odluku da otvori pregovore o pridruživanju sa Srbijom. I u tom slučaju, ako se odluči da pegovori mogu da budu otvoreni, takođe mogu da se ugovore predviđeni rokovi za održavanje prve međuvladine konferencije. To je, u stvari, ono što se zove datumom", rekao je File.\nOn je dodao da ne bi želeo da komentriše brojne spekulacije koje se tiču rokova, jer , jednostavno, nije moguće da se prejudicira da li će biti konsenzusa među državama članicama EU i kakvu će oni odluku doneti na predstojecoj sednici Evropskog saveta, koja će biti održana u Briselu.\n"Utvrđivanje roka za otvaranje prvog pregovoračkog poglavlja bi, zaista, ulazilo u domen dalekosežnih spekulacija. Ostanimo bliže realnosti. Onda kada Evropski savet bude odlučio o otvaranju pristupnih pregovora za članstvo sa Srbijom i kada pozove Evropsku komisiju da pripremi nacrt pregovaračkog okvira, bićemo u stanju da to ostvarimo u roku od nekoliko nedelja", istakao je File.\nOn je objasnio da Nacrt pregovaračkog okvira zemlje članice Evropske unije najpre treba da razmatraju, a zatim i da ga usvoje.\n"Kada se države članice budu saglasile, pregovarački okvir će biti usvojen na prvoj međuvladinoj konfenciji sa Srbijom, koju sam već pomenuo. Prvo pregovaračko poglavlje može biti otvoreno posle toga, onda kada bude završen analitički pregled pravnih tekovina Evropske unije, poznatiji kao skrining proces", rekao je File.\ndatum pregovorasrbijaštefan file


Emir Ališić | Tuzlanski.ba\nAlišić priznao da je ratovao na strani ISIS-a, dobio dvije godine i šest mjeseci\nEmir Ališić, rođen 1970. godine u Sanskom Mostu, koji se nalazi u pritvoru, u prisustvu advokata u potpunosti je priznao krivicu za krivično djelo za koje ga tereti optužnica Tužilaštva BiH. Optuženi je, kako je…\nEmir Ališić sklopio sporazum sa Tužilaštvom BiH o priznanju krivice\nEmir Ališić, koji je optužen za pridruživanje stranim paravojnim formacijama u Siriji, sklopio je sa Tužilaštvom BiH sporazum o priznanju krivice, pa je današnji nastavak suđenja odgođen. Ališićev branilac advokat Bakir Hećimović rekao je Srni…\nEmir Ališić, optužen za protuzakonito formiranje i pridruživanje stranim paravojnim ili parapolicijskim formacijama u Siriji, koje su djelovale u sastavu takozvanog ISIL-a, negirao je krivicu pred Sudom Bosne i Hercegovine. “Časni sude, nisam kriv” –…\nTužilaštvo Bosne i Hercegovine podiglo je optužnicu protiv Emira Ališića (1970.) koji se tereti da je u periodu od oko šest godina, učestvovao u paravojnim formacijama ISIS-a, javlja Anadolu Agency (AA). Tužilac iz Odsjeka za…


Početna Žurke Recenzije Satorijeva “Čuda Vinčanske kulture” oduševila publiku na Expo 2020 Dubai\nPanoramom Expoa sinoć su odjekivale čuvene melodije “Vranjanka” i “Zajdi Zajdi”, u savremenom izvođenju jednog od najvećih svetskih zvezda elektronske muzike – Satorija.\nJedan od najboljih svetskih izvođača, Holanđanin srpskog porekla Satori, nastupio je sinoć pred brojnom publikom na Svetskoj izložbi, u okviru predstavljanja Srbije na Expo 2020 Dubai, i izveo je svoj najnoviji program inspirisan Vinčom – “Čuda Vinčanske kulture“. Ovaj jedinstveni koncert organizovan je kao rezultat saradnje EXIT festivala i Nacionalne platforme “Srbija stvara“.\nMilica Majstorović & Satori @ Expo 2020 Dubai\nNakon nastupa, Satori je izjavio da mu je izuzetno drago što mu je ponuđeno da nastupi na Svetskoj izložbi u Dubaiju i na umetnički način “predstavlja” Srbiju, zemlju svojih korena.\n“Predstavio sam muziku inspirisanu Vinčanskom kulturom i zvukovima Srbije i Balkana. Nastup na Expou, najprestižnijoj smotri svetskih dostignuća, za mene je velika čast i na fantastičan način započinje 2022. godinu. Ja sam veliki fan istorije, a Vinčanska kultura me je impresionirala. To je bila kultura u kojoj su žene i muškarci bili izjednačeni. Ako želimo mir, moramo naći harmoniju između muškarca i žene“, rekao je Satori.\nGovoreći o utiscima sa Paviljona Srbije na Expo 2020, istakao je da mu se dopada to što je Vinčanska kultura “veoma živopisno predstavljena”.\nIskoristio je priliku da prenese važnu poruku mladim muzičarima: “Morate dozvoliti sebi da budete loši u onome što radite. Svuda oko nas, a naročito na društvenim mrežama, predstavlja nam se neki savršeni svet, ali taj svet nije istinit. Realan svet je kada nešto ne uradiš dobro na sceni, siđeš sa nje, popraviš to, i tako budeš bolji“.\nSatori @ Expo 2020 Dubai\nSatori, koji ima srpsko poreklo – otac mu je iz Niša – podelio je da mu je omiljena srpska pesma “Što te nema”, u izvođenju Amire Medunjanin. Iako je rođen i živi u Holandiji, njegovo pravo ime je Đorđe Petrović, što jasno ukazuje na srpsko poreklo njegovog oca, dok mu je majka iz Južne Afrike.\nPrethodni tekstLilly Palmer u maju prvi put pred beogradskom publikom u Barutani\nSledeći tekstWise D & Kobe, MIJU i Dee ovog petka u halfu


Poverenica: Očuvanje zdravlja je sekularno pitanje, država da osigura poštovanje mera\n► Poverenica: Očuvanje zdravlja je sekularno pitanje, država da osigura\nPoverenica za zaštitu ravnopravnosti Brankica Janković saopštila je danas, povodom predstojećeg uskršnjeg praznika, da je očuvanje javnog zdravlja i bezbednosti svih građana sekularno pitanje, i da su državni organi odgovorni za efikasno preduzimanje aktivnosti da bi se obezbedilo poštovanje proklamovanih mera.\n"Pred zakonom su svi jednaki, što znači da se prava i obaveze odnose jednako na sve. U tom smislu, neophodno je da se Crkva, kao važan deo društva, pri vršenju svojih obreda pridržava svih mera i preporuka koje su na snazi u našoj državi", navela je poverenica u saopštenju.\nOna je ocenila da posebnu odgovornost imaju crkveni velikodostojnici koji u nastupima u vezi sa dogmatsko-kanonskim i običajnim pravilima treba da se rukovode interesima vernika i čuvanjem njihovog zdravlja, što uključuje i pitanje prisustva vernika na liturgiji.\n"Neodgovorne su i zabrinjavajuće poruke pojedinih crkvenih velikodostojnika i dela sveštenstva koji dogmu i tradiciju u vršenju verskih obreda stavljaju iznad zdravlja i dobrobiti svojih vernika, preuzimajući tako i odgovornost za njihovo zdravlje. Upravo poštovanje propisanih mera, i od vernika i od verskih zajednica, direktno utiče na njihovu efikasnost i na očuvanje zdravlja svih građana i građanki", dodala je ona.\nBrankica Janković je podsetila da virus ne pravi razliku ni prema rasi, polu, jeziku, nacionalnoj, verskoj ili političkoj pripadnosti, niti po bilo kojem drugom ličnom svojstvu.\nU Šapcu proglašena vanredna situacIja, kazna za nenošenje maske 5.000 dinara\nNa predlog gradskog Štaba za vanredne situacije, u Šapcu je danas proglašena vanredna situacija zbog rasta broja novoinficiranih koronavirusom.


Iran: SAD duguju Teheranu 70 milijardi dolara štete zbog propuštenih prihoda od nafte | Nova Zora\nFotografija: REUTERS / Raheb Homavandi\nIran tvrdi da bi SAD trebale platiti Teheranu čak 70 milijardi američkih dolara kao naknadu za izgubljene prihode od nafte zbog američkih sankcija, kao preduvjet za povratak u nuklearni sporazum.\nKamal Kharrazi, predsjedavajući iranskog Strateškog vijeća za vanjske odnose, tijela koje savjetuje iranskog vrhovnog čelnika ajatolaha Ali Hamneija, rekao je da bi ovo plaćanje bilo preduvjet ako se izabrani američki predsjednik Joe Biden želi vratiti u takozvani iranski nuklearni sporazum, prema informacijama iz iranskih medija, prenosi Bloomberg.\nAktuelni američki predsjednik Donald Trump povukao se iz nuklearnog sporazuma 2018. godine, uvodeći sankcije protiv prodaje iranske nafte, transporta i bankarske industrije, prijeteći sankcijama svima koji sarađuju sa Iranom.\nVelike strane kompanije, poput francuske naftne kompanije Total, požurile su se povući iz energetskih projekata u Iranu zbog potencijalnih sekundarnih američkih sankcija zbog poslovanja s Iranskom Republikom.\nNovoizabrani predsjednik Biden obavezao se ponuditi Iranu put natrag do diplomatije i povratak nuklearnom sporazumu. Ako se SAD i Iran vrate na put diplomatije, postoji šansa da bi se mogle ublažiti stroge američke sankcije protiv iranskog izvoza nafte, što bi potencijalno otvorilo put za oko 2 miliona barela iranskog izvoza sirove nafte koja bi se vratila na tržište.\nProšlog mjeseca iranske vlasti činile su se sigurnim da bi mogle prodati čak 2,3 miliona barela nafte u sljedećoj iranskoj godini, koja započinje u martu 2021. godine, prema iranskom nacrtu zakona o budžetu.\nU nacrtu zakona se predviđa da će Iran ostvariti prihode od prodaje 2,3 miliona barela nafte u godini koja počinje u martu ove godine.\nIran nastavlja izvoziti naftu, iako u znatno nižim količinama, uprkos periodu najvećeg pritiska od strane Sjedinjenih Država da se kroz napore iranski izvoz nafte svede na nulu.\nIran službeno ne izvještava o izvozu ili proizvodnji nafte, te pribjegava raznim inovativnim načinima da sakrije pravo porijeklo nafte koju izvozi.\nIn this article:bliski istok vijesti, iran najnovije vijesti, iran novosti, Iran vijesti, Iranski nuklearni sporazum


Koronavirus i Srbija: Kad, gde i kako možete da se testirate - u teoriji i praksi - Bebac.com\n29.06.2020. / Izvor: BBB News na srpskom\nIako bi u teoriji testiranje trebalo da bude dostupno u bilo kojoj kovid-ambulanti, praksa pokazuje da to nije tako\n„Rekli su mi da danas ne mogu da stignem na red jer je kraj radnog vremena i da dođem sutra, ali da ako donesem uplatnicu mogu već danas da se testiram“, priča ugostiteljka Marina Davidović iz Beograda.\nOna se 17. juna, sa simptomima respiratorne infekcije, javila u Dom zdravlja Rakovica u Beogradu, nakon što ju je kolega sa posla obavestio da je pozitivan na koronavirus.\nMarina je otišla je do najbližeg šaltera, uplatila 6.000 dinara koliko košta komercijalni test na koronavirus i vratila se u Dom zdravlja, gde je testirana.\nOvo je samo jedan od problema sa kojim su se građani sa kojima je BBC razgovarao susreli prilikom pokušaja da obave testiranje, zbog čega su na kraju platili komercijalni test na korona virus.\nZato smo na jedno mesto sakupili informacije o besplatnom i komercijalnom testiranju.\nPrepreke i rešenja: Kako do komercijalnog testa?\nOdlukom Kriznog štaba Vlade Srbije za suzbijanje zarazne bolesti kovid-19, u Srbiji je od 23. maja moguće komercijalno testiranje na koronavirus, koje se obavlja na lični zahtev. Komercijalno testiranje uvedeno je kako bi građani koji planiraju put u inostranstvo mogli da dobiju potvrdu da su negativni na koronavirus, što je uslov za ulazak u pojedine strane zemlje. Osim toga, ovo je način da građani koji nemaju simptome provere da li imaju koronavirus, ukoliko to žele.\nMarina podvlači da za testiranje nije odbijena, već da joj je rečeno da mora da sačeka da stigne na red. Primetila je i da ljudi sa uplatnicama ulaze „preko reda“.\n„Pitala sam o čemu se radi i sestra mi je rekla da oni sa uplatnicama imaju prednost“, navodi Marina.\n„Kada su oko četiri i dvadeset objavili kraj radnog vremena i rekli nam da dođemo sutra, ja sam pitala šta bi bilo kada bih platila, a sestra mi je rekla da mogu da se vratim sa uplatnicom istog dana“, kaže ona.\nMarina je, s obzirom na simptome, htela da uplati novac putem aplikacije na mobilnom telefonu, kako bi izbegla susrete sa drugim ljudima. Međutim, rečeno joj je da mora da donese papirnu uplatnicu. Zbog toga se prošetala do obližnje menjačnice i uplatila novac.\n„Do ludila me je dovelo što se ispostavilo da u državnoj ustanovi, u koju sam otišla sa overenom zdravstvenom knjižicom, odjednom ima mesta ako platiš“, ističe Marina.\nOna naglašava da su medicinske sestre sa kojima se srela u razgovoru sa njom uvažile da su u obavezi da je testiraju, s obzirom na to da je imala simtome.\n„Moglo je da se desi da nemam tih šest hiljada dinara, a sledećeg dana ne bih mogla ponovo da stojim u redu, jer nema ko da mi čuva dete“, dodaje Marina, koja stanuje sa mužem i detetom.\nPet dana od testiranja, Marini je saopšteno da je pozitivna na koronavirus, a trenutno se oporavlja kod kuće.\n„Ministarstvo zdravlja do sada nije primilo nikakve pritužbe, ove ili slične sadržine“, kažu iz Ministarstva za BBC na srpskom. Oni podsećaju da je probleme moguće prijaviti putem kontakt-forme na sajtu Ministarstva.\nIz Ministarstva naglašavaju da „ne postoji instrukcija na nivou Ministarstva da građani koji su platili komercijalno testiranje treba da imaju prednost nad građanima sa simptomima“ i podvlače da, „ukoliko i postoji praksa, radi se o odluci zaposlenih u lokalnoj ambulanti“.\nIz Doma zdravlja Rakovica nisu odgovorili na pitanja BBC-ja o tome kada je i zbog čega uvedena praksa koju opisuje Marina.\nDa li je testiranje dostupno u baš svim kovid-ambulantama?\nIako bi u teoriji testiranje trebalo da bude dostupno u bilo kojoj kovid-ambulanti, praksa pokazuje da to nije tako. Zbog toga je potrebno da se informišete da li ustanova u kojoj planirate da se testirate obavlja kovid-testove.\nO tome svedoči i iskustvo novinarke BBC-ja na srpskom Katarine Stevanović, koja je nedavno zbog operativnog lečenja nekoliko dana provela na Institutu za onkologiju i radiologiju Srbije. Ona kaže da se, na dan kada je otpuštena sa odeljenja, pročulo da među osobljem klinike ima ljudi sa simptomima koronavirusa.\n„Kako bih bila sigurna da nisam nešto pokupila, želela sam da se testiram“, objašnjava Katarina.\nKada je ponovo otišla u bolnicu na skidanje konaca, osećala se anksiozno i strahovala da se ne zarazi.\n„Pošto nisam iz Beograda, došla sam u ambulantu u Smederevskoj Palanci da odnesem lekarki opšte prakse otpusnu listu i pitam da li mogu da dobijem uput za testiranje, prema savetu koji sam prethodno dobila iz ove ambulante“, kaže ona. Uput lekarke opšte prakse nije dobila, s obzirom na to da oporavak nastavlja od kuće. Međutim, ostala je zabrinutost da je bila izložena koronavirusu na Institutu za onkologiju i radiologiju.\nNa pitanje da li može da uradi test na lični zahtev, Katarini je rečeno da u kovid-ambulanti u Smederevskoj Palanci „uopšte ne rade test uz plaćanje“.\n„U kovid-ambulanti u Smederevskoj Palanci su mi rekli da ne mogu ni oni da me stave na spisak za testiranje i da uopšte i nemaju testove, te da budem u 14-dnevnoj izolaciji.“\nKatarina se zatim testirala u kovid-ambulanti u Požarevcu. Tada joj je objašnjeno da za komercijalno testiranje postoje specijalni termini i da ga je moguće obaviti od ponedeljka do četvrtka između 12 i 13 časova.\nIz Republičkog fonda za zdravstveno osiguranje nisu odgovorili na pitanja BBC-ja o tome u kojim ambulantama i u kojim terminima je u ovom trenutku moguće obaviti komercijalno testiranje.\n„Testiranje o trošku države i dalje je obezbeđeno za sve koje imaju simptome ili su bili u bliskom kontaktu sa zaraženom osobom“, rekla je krajem maja, uoči početka komercijalnog testiranja, vršiteljka dužnosti direktorke Republičkog fonda za zdravstveno osiguranje Sanja Radojević Škodrić za RTS. Ipak, nedavno iskustvo advokatice Jovane Rokvić iz Beograda pokazuje da se testiranje bliskih konkata ne obavlja baš uvek.\nJovana se 9. juna javila u Dom zdravlja na Novom Beogradu, odakle je nakon analize krvne slike poslata kući, sa procenom da „nije potrebno da se testira na koronavirus“. S obzirom na to da se nije osećala dobro, a iste simptome su imali i njeni prijatelji, Rokvić je 12. juna obavila komercijalni PCR test u Zavodu za zdravstvenu zaštitu radnika Želenica Srbije. Nekoliko dana kasnije dobila je rezultat da je pozitivna.\n„Kada sam dobila rezultat, ja sam se već osećala dobro“, kaže Jovana.\n„Kada su mi uručeni rezultati, niko me nije pitao za bliske kontakte, sa kim živim i da dam kontakt tih ljudi“, ističe ona. „Ja sam sama zvala sve sa kojima sam bila u kontaktu.“\nKada se radi o testiranju, zdravstvene ustanove postupaju prema Batutovom Stručno-metodološkom uputstvu za kontrolu unošenja i sprečavanje širenja novog korona virusa u Srbiji. Deo Stručno-metodološkog upustva je prilog o testiranju u Republici Srbiji, kojim se propisuje ko se i gde testira o državnom trošku, a ko se testira komercijalno. Prilog koji se odnosi na testiranje revidiran je Zaključkom Kriznog štaba od 5. juna, a ovom verzijom ne propisuje se obavezno testiranje bliskih kontakata.\nNa upit BBC-ja, sa Instituta za javno zdravlje „Dr Milan Jovanović Batut“ nisu dostavili ranije verzije Stručno-metodološkog upustva, koje nisu dostupne na internetu, navodeći da se radi o dokumentu za internu upotrebu. Stoga BBC nije mogao da utvrdi da li je testiranje bliskih konkataka bilo predviđeno ranijim verzijama dokumenta.\nO drugim problemima sa testiranjem pojedini građani oglasili su se na društvenim mrežama.\nJa zvao danas Beo lab da pitam za testiranje na korona antitela. Covek mi objasni da nijedna privatna lab to ne radi i da zovem, pazi sad, Zavod za javno zdravlje BG pa me oni dalje upucuju. Pa jbt, da li ovde moze nesto jednostavno i smisleno?\n— Zlatko (@JacquesdeMolay9) June 12, 2020\nDesetine pozitivnih danas, nekoliko članova bliže i dalje porodice. Jedna radi u kafiću u centru grada, svi konobari pozitivni. Nijedan dom zdravlja neće da ih testira.\n— Nicola Lorusso (@bglorusso) June 17, 2020\nDijagnostički testovi, poznati i kao PCR testovi, pokazuju da li neko trenutno ima virus. Ovim testovima se traže znaci genetskog materijala virusa, dok drugi testovi otkrivaju prisustvo antitela.\nPrema najavama direktorke RFZO-a, svi testirani elektronskim putem dobijaju rezultat „u roku od 24 sata, a izuzetno do 48 časova“.\nDrugi tip testa — na antitela — potreban je da bi se odredilo da li je neko imao virus.\nDijagnostički testovi koji se koriste u bolnicama veoma su pouzdani. To, međutim, ne znači da će otkriti baš svaki slučaj koronavirusa.\nPacijent na samom početku infekcije ili sa relativno malo količine virusa možda će se pokazati kao negativan. A bris bi mogao da se pokaže kao negativan ukoliko nije pokupio dovoljno virusa iz grla.\nDva su glavna razloga za testiranje stanovništva — da bi im se postavila individualna dijagnoza i da bi se utvrdilo koliko se virus proširio.\nVlade širom sveta reagovale su na pandemiju koronavirusa na veoma različite načine, a jedan aspekt koji značajno varira jeste testiranje na bolest kovid-19.\nNemačka i Južna Koreja rano su testirale veliki broj ljudi i održale relativno nizak broj umrlih. U Ujedinjenom Kraljevstvu svako starosti pet ili više godina od ponedeljka ima mogućnost da bude testiran na koronavirus, što je najavio ministar zdravlja Met Henkok.\nDa li je testiranje potrebno za ulazak u Srbiju?\nDržavljani Srbije i stranci mogu da uđu u zemlju bez PCR testa i obavezne samoizolacije.\nKada je reč o putovanjima u druge zemlje, građani bi trebalo da prate situaciju u Evropi i svetu i da se informišu u Institutu za javno zdravlje.\nsvi ostali na pojedinačni zahtev.\nKako biste se testirali, potrebno je da uplatite 1.200 dinara za brzi serološki test, ili 6.000 dinara za testiranje RT-PCR metodom.\nUputstvo kako da popunite uplatnicu možete pronaći na sajtu Republičkog zavoda za javno zdravlje.\nZatim je potrebno da se sa ličnom kartom, popunjenim zahtevom za testiranje i dokazom o uplati javite u najbližu javnu zdravstvenu ustanovu koja nudi uslugu komercijalnog testiranja.\nPrema pravilniku o kovid-testiranju Instituta za javno zdravlje Srbije „Dr Milan Jovanović Batut“, zainteresovani se testiraju u domovima zdravlja, zavodima i institutima za javno zdravlje.\nVažno je imati u vidu da usluga komercijalnog testiranja nije dostupna u svim gradovima Srbije, već samo u mestima koja imaju kovid-ambulantu.\nSa Instituta za javno zdravlje „Dr Milan Jovanović Batut“ su 24. juna saopštili da se testiranje na lični zahtev može zakazati telefonski, pozivom na broj 060 71 71 89. Kako je saopšteno, testiranje se obavlja svakog radnog dana i subotom, dok se rezultati dostavljaju isključivo mejlom.\nUstanove u kojima se obavljaju komercijalni testovi uglavnom imaju unapred određeno vreme za testiranje — obično nekoliko sati u toku dana ili određenim danima u nedelji.\nPre odlaska, pozovite ustanovu u kojoj planirate da se testirate i informišite se o terminima.\nKako da znam da li je testiranje za mene?\nAko sumnjate na kovid-19, putem specijalizovanog sajta Ministarstva zdravlja E-zdravlje moguće je obaviti test samoprocene na kovid-19. Kako biste obavili samoprocenu, potrebno je da unesete LBO i broj zdravstvene knjižice, a onda da odgovorite na niz pitanja na sajtu, na osnovu čega ćete dobiti kompjutersku procenu da li je potrebno da se javite lekaru.\nKada je u pitanju komercijalno testiranje, mnoge zemlje od putnika iz inostranstva kao neophodni uslov za ulazak traže potvrdu o urađenom PCR testu, ne starijem od 72 sata.\nOvih 20 stvari nauči svaka mama u prvoj godini svoje bebe\nKRIZNI ŠTAB ODLUČIO: Ovo su nove mere prevencije


Vrnjačka Banja: Vrnjački Karneval\nPo priči starih Vrnjčana početkom '60-ih godina Vrnjačka Banja postaje karnevalski grad. Tokom narednih godina organizovano je nekoliko karnevalskih povorki, ali na žalost ova manifestacija ubrzo počinje da gubi na značaju i polako odlazi u zaborav, sve do trenutka kada Turističko sportski centar "Vrnjačka Banja" preuzima inicijativu i osniva "Međunarodni Vrnjački Karneval". Sve je počelo ne tako davne 2005. godine kada je u Vrnjačkoj Banji od 12.07 do 17.07 održan prvi "Međunarodni Vrnjački karneval" koji je objedinio preko 40 zabavnjih, kulturnih i sportskih manifestacija. Da bi već tokom drugog karnevala na kojem je učestvovalo preko 1.500 učesnika na centralnom dešavanju, postao član Federacije evropskih karnevalskih gradova (FECC).\nOd tada Vrnjački Karneval zauzima značajno mesto u kalendaru svetskih karnevalskih dešavanja. Pored velike međunarodne karnevalske povorke koja je centralni događaj Vrnjačkog karnevala, posetioci tokom cele nedelje mogu da uživaju u velikom broju sportskih takmičenja, koncerata, maskenbala, festivala, izložbi, pozorišnih pretstava kao i velikom broju iznenađenja. Inače ove godine Karneval Vrnjačka Banja 2013 održava se od 14. do 21. jula. i biće to 9. Međunarodni Vrnjački karneval!


25. oktobar '05.\nObustavljanje planiranih radnji na seči šumskog pojasa na lokalitetu Malog Stapara ishod je sastanka održanog u Kuli proteklog petka na kojem su se sastali predstavnici Voda Vojvodine, s jedne i predstavnika mesne zajednice i ekološkog pokreta Sivčana sa druge strane.\nŽeljko Tatalović, Aleksandar Radišić, Gašpar Matarić, Tamara Radišić i Milan Subotić\nNakon spontane građanske inicijative mladih eko aktivista Sivca i pokretanja peticije za sprečavanje seče šume i očuvanje prirodnog eko sistema na Malom Staparu, ostvaren je jedinstven stav koji su podržali listom svi anketirani meštani Sivca a koji se ogleda u tome da je očuvanje prirodne lepote šume i kanala na prostoru Malog Stapara apsolutni prioritet za lokalno stanovništvo. Ideju o zaštiti i očuvanju ovog prelepog eko sistema podržala je i Mesna zajednica Sivac, opštinske strukture vlasti kao i opštinski inspektor za životnu sredinu.\nNa sastanaku koji je održan na inicijativu potpredsednika opštine Kula, Željka Tatalovića, stavove po ovom ekološkom pitanju razmenili su Aleksandar Radišić, šef somborskog odeljenja šumarstva Voda Vojvodine sa saradnicima, predsednik sivačke Mesne zajednice, Milan Subotić i kao predstavnik eko aktivista pisac ovih redova.\nMože se reći da su pregovori bili uspešni. Dogovoreno je da će se uz obustavljanje seče šume ubrzo sprovesti i planiranje akcija sađenja drveća na ogoljenim obalama kanala na potezu od Malog Stapara prema Sivcu i dalje. U akcijama pošumljavanja i održavanja mladih stabala, uz radnike i sredstva Voda Vojvodine očekuje se organizovano učešće sivačkih eko aktivista. Takođe, udruženim snagama biće pokrenuti radovi na uređenju parka na Malom Staparu, na prostoru koji je do ove jeseni služio kao prizma za odlaganje šećerne repe kao i brojne druge aktivnosti na uređenju ovog prirodnog bisera u srcu Bačke, nedaleko od Sivca.


Predsjednik opštine Bar u posjeti mjesnim zajednicama Ostros i Šestani\nAutor:\tVjera Knežević Vučićević 09.07.2020, 14:15 Društvo\nPredsjednik opštine Bar Dušan Raičević sa saradnicima obišao je Ostros i Šestane, gdje je sa predsjednicima tih mjesnih zajednica, Bećirom Berjaševićem i Velijom Mehovićem, razgovarao o realizaciji tekućih projekata i aktivnostima planiranim za naredni period.\nRaičević je na sastanku u mjesnoj zajednici Ostros izrazio zadovoljstvo dosadašnjom uspješnom saradnjom, ističući važnost zajedničkog djelovanja koje će, kako je naveo, “doprinijeti realizaciji kapitalnih projekata, unaprijediti uslove života i time stvoriti pretpostavke za ostanak mladih u svom rodnom mjestu“.\n“Kao suštinski važne projekte za područje Ostrosa i Šestana prepoznali smo rješavanje pitanja vodosnabdijevanja i otvaranje graničnog prelaza Ckla- Zoganj. U toku je izrada Studije vodosnabdijevanja za teritoriju opštine Bar i po prvi put su, ovom studijom, područja koja gravitiraju Skadarskom jezeru obuhvaćena na sveobuvatan i kvalitetan način, sa ciljem da dobijemo optimalne smjernice kako da rješavamo ovo, za lokalno sanovništvo, važno životno pitanje. Danas možemo reći da smo veoma blizu početka realizacije projekta otvaranja graničnog prelaza Ckla- Zoganj, koji realizuje Vlada Crne Gore, a za koji je Opština Bar u planiranim rokovima uradila projektnu dokumentaciju. Shodno projektnom rješenju Uprava javnih radova Crne Gore odabrala je izvođača radova sa kojim je zaključila ugovor vrijednosti 690.226 €, a odabran je i nadzor. Opština i Uprava javnih radova su izvođaču radova predale poligonske tačke projektnog rješenja i nakon završetka pripremnih radnji, izgradnja saobraćajnice će vrlo brzo otpočeti. Ovaj projekat omogućiće bolju povezanost i protok roba i usluga sa susjednom Republikom Albanijom i dati dodatnu razvojnu perspektivu za područje Krajine”, objasnio je Raičević. On je podsjetio da je Opština Bar u prošloj godini uložila značajna sredstva za održavanje lokalnih puteva, kao i za rekonstrukciju objekta mjesne zajednice Ostros, što je unaprijedilo uslove za rad sa građanima.\nZajednički je konstatovano da su ovi sastanci potvrda uspješne saradnje lokalne uprave i rukovodstava mjesnih zajednica, kao i da će ovakav vid komunikacije doprinijeti realizaciji kapitalnih projekata koji će unaprijediti uslove života mještana barskog zaleđa.\nOstros Dušan Raičević Opština Bar Šestani Bećir Berjašević Velija Mehović


02.08.2012. / 19:57\nFRANKFURT, Akcije na berzama i evro danas su u padu nakon što je predsjednik Evropske centralne banke (ECB) Mario Dragi umanjio nade da će biti pokrenuta hitna akcija za rješenje krize u evrozoni, rekavši samo da će ECB “možda” nastaviti sa otkupom obveznica.\nDragi je na jednoj od najočekivanijih konferenciji za štampu u proteklih nekoliko dana najavio da će ECB “možda preduzeti direktne operacije na otvorenom tržištu adekvatnog za postizanje cilja” da se smanje sve veći troškovi zaduživanja.\nOn je rekao da će banka “možda razmotriti” nove mjere za uspostavljanje kontrole nad tržištima pošto su troškovi zaduženja Španije i Italije ponovo porasli blizu nivou na kojem su Grčka, Irska i Portugal morali da zatraže finansijsku pomoć.\nDragi je insistirao na tome da je glavni teret na vladama evrozone, koje moraju da sprovedu obećane reforme, dok Evropski fond za finansijsku stabilnost mora da interveniše kako bi se smirili nemiri na tržištima.\nAnalitičari ističu da su tržišta očekivala mnogo više od Dragija nakon što je prošle sedmice rekao da će “učiniti sve što je neophodno” da se očuva evrozona.\nPoslije Dragijevih izjava posebno su loše reagovale berze u Španiji i Italiji. U Madridu su akcije u jednom trenutku pale za pet odsto, da bi se nešto kasnije malo oporavile dok su u Milanu pale za više od tri odsto.\nEvro je, takođe pao u odnosu na dolar nakon Dragijeve konferencije za novinare.\nTagovi: evropska centralna bankamario dragitoptrzistavazno\n25.10.2017 | 14:00\nOvo je lista 20 najmoćnijih ekonomija do 2030. godine


Fotografije: Stefano Pedretti\nPenthaus Navona karakteriše sveden dizajn oplemenjen zanimljivim enterijerskim elementima.\nLuksuzni dom smešten je na poslednja dva sprata stare građevine u užem centru Rima, koja harmonično stoji u okruženju urbanog i umetničkog arhitektonskog mozaika u neposrednoj blizini Pjace Navona. Projekat renoviranja penthausa bio je usmeren na pronalaženje skladnog odnosa između ove istorijske četvrti i savremene arhitekture i dizajna.\nDnevni boravak naglašen je scenografskim stepenicama, koje prati zanimljiv mural inspirisan antičkim Rimom.\nProstorom penthausa dominira dnevni boravak duple spratne visine, nad kojim se nadvija zanimljiv koncept organizacije biblioteke.\nPosebno je interesantan luster kojeg potpisuje Vibia čija je većina ostale rasvete u ovom stanu.\nDve zone stana\nPenthaus je logično podeljen na dve zone. Sprat je rezervisan za noćnu zonu, dok se na prizemlju osim dnevnog boravka nalaze i trpezarija, kuhinja, radna soba i kupatilo.\nCelokupan nameštaj osmišljen je od strane arhitekti firme Carola Vannini Architecture, i zahvaljujući njemu uspostavljena je prefinjena harmonija sa starom građevinom u kojoj je ovaj penthaus smešten, piše ArchDaily.\nZanimljivo je enterijersko rešenje u spavaćoj sobi gde je dodatno svetlo uvedeno preko svetlosnih panela smeštenih iza poluprovidne pregrade.\nLuksuzni izgled kupatila postignut je korišćenjem visokokvalitetnih materijala poput mermera, reljefastih pločica i parketa.\n#Carola Vannini #dizajn enterijera #enterijer penthausa #navona #Navona penthaus #penthaus #pregrade #stepenice #Vibia


Koronavirus u BiH: Šta će oni koji nemaju kuću? – News Portal\n29/03/2020 29/03/2020 Bella CazinOstavite komentar na Koronavirus u BiH: Šta će oni koji nemaju kuću?\nZbog bojazni od širenja koronavirusa, Centar za socijalni rad tražio je od Vlade Kantona Sarajevo da hitno obezbijedi odgovarajući prostor za osobe koje su na ulici\n“Moram izraziti zabrinutost kolega da ćemo trebati vremena da se pronađe taj prostor, a da ljudi ne mogu čekati i da, nažalost, teret nečega što će biti posljedica, što će ljudi ostati nezbrinuti, ćemo negdje zajednički nositi”, kazala je Mirsada Poturković iz Centra za socijalni rad Kantona Sarajevo.\n“Vlada KS će u narednom periodu pokušati naći neke alternativne smještaje za beskućnike, tako da se oni u potpunosti uklone sa ulica. Vlada KS svjesna je problema i opasnosti u kojoj se ljudi nalaze i da je velika opasnost od zaraze” objasnila je Jasna Agić, ministrica za rad, socijalnu politiku, raseljena lica i izbjeglice KS.\n“Očekivati je da će nadležna tijela KS, Štab civilne zaštite i Ministrastvo naći rješenje za skitnice koje trebaju i našu podršku. I ostali kantoni su zaduženi da riješe ovo pitanje”, istakao je Namik Hodžić iz Crvenog križa FBiH.\n“Država i institucije, s obzirom na opasnost kojoj smo svi zajedno izložen, morali bi reagovati na činjenicu postojanja ljudi na ulici. Zarazi li se samo neko od njih, u tom bezizlazu i lutanju kako da se spase, kako da opstanu, biće u poziciji da tu koronarnu pošast prenose na sve one sa kojima se sreću. A moraju sretat ljude, jer moraju tražiti šta da jedu i opstanu” objasnio je sociolog Esad Bajtal.


On je rekao da će državljani Srbije to moći da učine uz potvrdu o vakcinaciji izdatu od nadležnih službi Srbije ili sa negativnim PCR testom ne starijim od 72 sata, kao i da će svaki putnik morati da popuni i PLF formular 24 sata pre putovanja, prenosi Tanjug.\nZa sada, na granici neće moći da se uradi test, već će putnici biti nasumično testirani, naveo je ambasador i dodao da se očekuje da obavezan karantin takođe bude ukinut, najverovatnije od 19. aprila.\n„Svim našim državljanima preporučujemo da sačekaju još nekoliko dana da se sve ove informacije objave i u zvaničnom službenom glasniku grčke vlade. Takođe ih pozivamo da se pre polaska na put za sve dodatne informacije slobodno obrate ili ministarstvu spoljnih poslova ili srpskoj ambasadi u Atini, odnosno našim konzulatima u Volosu, na Kritu, na Krfu i u Solunu“, izjavio je Spasojević.\nPrevious articleZapalila se šerpa u stanu, za SEKUND požar se rasplamsao – 7 vatrogasaca gasi stihiju\nNext articleDok je srpski profesor predavao, u pozadini se odvijala urnebesna scena


Savez za pobjedu pita CIK BiH: Da li su rezultati izbora odraz volje građana?\nčetvrtak, 11 oktobar 2018 18:40\nPrimjer samo jednog biračkog mjesta u Gradišci pokazuje da je pokradeno 425 preferencijalnih glasova za kandidate SNSD na listi za Predstavnički dom, što ozbiljno narušava izbornu volju građana. Bezbroj je takvih promjera i u Zvorniku, Trebinju, Foči, Prijedoru, Banjaluci i ostalim mjestima u Republici Srpskoj.\nZato, upozoravamo Centralnu izbornu komisiju da ako nije ispoštovano pravo samo jednog građanina, povrijeđen je Ustav Republike Srpske. Ako je povrijeđen Ustav Republike Srpske, narušen je princip neposredne demokratije što znači da izabrani predstavnici nisu izabrani voljom građana nego brojača glasova. Stoga, od Centralne izborne komisije očekujemo da zaštiti svaki glas jer samo tako se štite Ustav i načela parlamentarne demokratije.\nSavez za pobjedu od Centralne izborne komisije takođe očekuje da za svako biračko mjesto utvrdi da li se slaže broj zaduženih listića, sa zbirom iskorišćenih i neiskorišćenih, jer postoje ozbiljni dokazi da su se u subotu na ulicama pojavile hiljade ispunjenih glasačkih listića.\nViše iz ove kategorije « Bošnjacima u džamijama preporučeno da glasaju za Komšića CIK BiH: Pola nevažećih glasačkih listića bilo prazno »


Lesnina XXXL otvorila vrata prvog prodajnog centra u Srbiji - Story\nRegionalni direktor kompanije Lesnina XXXL Bojan Papič osvrnuo se na snagu grupacije čiji je deo Lesnina S:\n– Lesnina je od 2010. godine sastavni deo Lutz grupacije, koja u svom sastavu ima 249 prodajnih centara u 9 evropskih država, sa preko 21.500 zaposlenih, i koja je drugi najveći trgovac nameštaja na svetu. Naša filozofija poslovanja je sasvim jednostavna: koliko su naši kupci zadovoljni, toliko su naša kompanija i poslovanje uspešni. Lesninine ambicije na srpskom tržištu su velike, i ubeđen sam da će novi centar dati veliki doprinos u njihovoj realizaciji, a da će kupcima iz Novog Sada, i šire okoline, pružiti kontakt sa svetskim i lokalnim trendovima, kao i puno zadovoljstva i užitaka prilikom opremanja njihovih domova.\n– Lesnina Novi Sad jedan je od najmodernijih objekata u grupaciji XXXLUTZ, izgrađen za fantastičnih 8 meseci koji na 20.000m2 donosi najnovije svetske trendove u sferi nameštaja kao i opreme za domaćinstvo. Građani Srbije očekuju otvaranje Lesnine sa velikom nostalgijom i pred nama je važan zadatak da opravdamo velika očekivanja. Namera nam je da odgovorimo svim željama i potrebama naših kupaca a zahvaljujući posvećenosti i stručnošću naših zaposlenih, siguran sam da ćemo ostvariti sve visoko postavljene ciljeve – istakao je Aleksandar Pavićević, direktor kompanije Lesnina S i zahvalio se svima koji su doprineli u realizaciji ovog velikog projekta.\nGradonačelnik Novog Sada Miloš Vučević izrazio je zadovoljstvo zbog dolaska još jedne velike kompanije u taj grad.\n– Još jedan poznati brend u poslovnom registru Novog Sada znači i još 150 novih radnih mesta, i nama kroz budžet više novca za dalji razvoj u svim segmentima života, jer bez privrednog rasta nema ni ulaganja u socijalnu i zdravstvenu zaštitu, u obrazovanje, u sport i u kulturu. Lesnina XXXL je na velika vrata ušla u Srbiju i to preko praga Novog Sada. Dobrodošli u Novi Sad! Neka ovaj objekat koji se prostire na 20.000 kvadratnih metara, investicija vredna 20 miliona evra, bude samo početak vašeg ulaganja u Srbiju. Dobrodošli u sve veću porodicu poznatih brendova koji su na naše tržište ušli upravo preko Novog Sada – istakao je Vučević.\n– Ulazak na novo tržište značajno je za celu XXXL grupaciju, kao i za GIGA International, čiji je Lesnina deo. GIGA grupacija, u sklopu koje je 11 različitih trgovačkih brendova, posluje u Austriji, Nemačkoj, Švajcarskoj, Švedskoj, Francuskoj, Holandiji, Mađarskoj, Češkoj, Slovačkoj, Poljskoj, Bugarskoj, Sloveniji, Hrvatskoj a od danas i u Srbiji. Najveći benefit od naše snage imaju upravo kupci, jer smo u mogućnosti da izađemo u susret svim zahtevima tržišta, kao i da ponudimo najbolji odnos cene i kvaliteta, u šta će uskoro moći da se uvere svi posetioci našeg centra – rekao je Gerald Socher, direktor GIGA International.\n– Dolazak, ili bolje rečeno, povratak Lesnine u Novi Sad izuzetno je važan najpre zbog toga što je reč o ukupnom ulaganju od impresivnih 20 miliona evra i činjenice da će u ovom velelepnom centru posao dobiti više od 130 naših ljudi. Verujem da će oni ovde imati vrhunske uslove za rad i odgovarajuće zarade a potpuno sam siguran da će na pravi način odgovoriti svojim profesionalnim obavezama. U ime Pokrajinske vlade i lično, upućujem čestitke, uveren da će poslovni uspeh i obostrano zadovoljstvo obeležiti vreme koje je pred nama – istakao je predsednik Pokrajinske vlade Igor Mirović na otvaranju.\nEKSKLUZIVNA ISPOVEST Jelisavete Orašanin: MOJA BORBA za potomstvo sa srećnim krajem!


18.07.2017 u 23:21\nKurc: Zabrinut sam zbog provokativne retorike Donjecka\nBEČ - Ministar spoljnih poslova Austrije i predsedavajući OEBS-a izjavio je danas da je zabrinut zbog „provokativne” retorike samoproglašene Donjecke Narodne Republike (DNR), povodom današnjeg objavljivanja plana o uspostavljanju nove države na teritoriji Ukrajine, navodi se u saopštenju OEBS-a. Kako je AFP prethodno preneo, proruske snage na istoku Ukrajine koje ne priznaju zvanični Kijev, danas su saopštile da stvaraju novu „državu"- Malorusiju - koja će zauzeti teritoriju Ukrajine. „Zabrinut sam zbog provokativne retorike koju smo čuli od Donjecka”, izjavio je Kurc. On je pozvao strane u sporu da se uzdrže od bilo kakvih zapaljivih izjava koje mogu da ugroze primenu sporazuma iz Minska i da dovedu u pitanje teritorijalni integritet i suverenitet Ukrajine. „Istovremeno,\n18.07.2017 u 13:26\nU Donjecku proglašena nova država - Malorusija\nMOSKVA – Separatisti u Donjecku na istoku Ukrajine proglasili su uspostavljanje države Malorusije koja će, kako kažu, biti naslednica Ukrajine. Lider samoproglašene Donjecke Narodne Republike (DPR) Aleksandar Zaharčenko izjavio je danas da je u pripremi ustav nove države koji će kasnije biti iznet na glasanje. Zaharčenko je predložio trogodišnji tranzicioni period ka osnivanju nove nezavisne države Malorusije kao rešenje trogodišnjeg sukoba na istoku Ukrajine, prenosi Sputnjik. Ocenivši da je u razgovorima unutar DPR zaključeno da se „Ukrajina pokazala kao propala država”, Zaharčenko je pozvao međunarodnu zajednicu da podrži njegov predlog. „Treba da nas podrže stanovnici regiona. Ovo rešenje je moguće ako međunarodna zajednica podrži ideju”, rekao je Zaharčenko. Malorusija je\n20.03.2017 u 13:43\nPorošenko: Izgubili smo Donbas\nKIJEV – Kijev je izgubio poslednju sferu uticaja na teritoriju Donbasa koja se ne nalazi pod njegovom kontrolom za vreme blokade regiona, izjavio je predsednik Ukrajine Petro Porošenko na sednici saveta regiona. „Za vreme blokade Ukrajina je izgubila poslednju sferu uticaja na ovu teritoriju”, rekao je Porošenko, prenosi „Sputnjik”. Navodi se da je Porošenko rekao da su „organizatori blokade varali društvo, jer to nije bila blokada određenih regiona Donjecke i Luganske oblasti”. „O kakvoj blokadi se radi kada je postoji rupa stotinama kilometara na granici sa Rusijom? U suštini, to je ispala specijalna operacija usmerena na to da se pomere okupirani regioni iz ukrajinskog Donbasa u Rusiju”, rekao je on. Po njegovim rečima „posledica blokade je da je Ukrajina izgubila uticaj na\n13.02.2017 u 13:11\nUkrajinska vojska koristila oružje za masovno uništenje\nIstražni komitet Rusije raspolaže dokazima da je ukrajinska vojska upotrebila taktičke raketne komplekse „točka U“ protiv stanovnika u Donbasu, saopštila je Svetlana Petrenko, vršilac dužnosti rukovodioca uprave za odnose sa medijima Istražnog komiteta, prenosi Sputnjik. „Došli smo u posed dokumentovanih, nepobitnih dokaza da Oružane snage Ukrajine koriste oružje za masovno uništenje — taktičke raketne komplekse ’točka U‘ — protiv civila tokom oružanog konflikta“, saopštila je Petrenkova. Istražni komitet je saopštio da upotreba oružja koje ima visoku preciznost i ne ostavlja mogućnost stanovništvu da se spase predstavlja kršenje međunarodnog prava. Vatra iz „točke U“ otvarana je na sela Novosvetlovka i Ternovo, kao i na\n07.02.2017 u 13:36\nPredsednik Rusije Vladimir Putin i nemačka kancelarka Angela Merkel razgovarali su telefonom o eskalaciji situacije u Donbasu. Lideri dve zemlje su izrazili ozbiljnu zabrinutost zbog eskalacije konflikta. „Održan je telefonski razgovor predsednika Rusije Vladimira Putina i kancelarke Nemačke Angele Merkel. Razgovarano je o situaciji na jugoistoku Ukrajine koja se veoma zaoštrila poslednjih dana zbog provokatorskih akcija ukrajinske strane“, piše u saopštenju Kremlja, prenosi Sputnjik. Navedeno je da je izražena ozbiljna zabrinutost zbog eskalacije oružanog sukoba, koji je rezultirao žrtvama i velikom štetom na civilnoj infrastrukturi i stambenim objektima u jednom broju naseljenih mesta u Donbasu. „Putin je skrenuo pažnju Merkelovoj\n31.01.2017 u 14:04\nU Kremlju su veoma zabrinuti zbog zaoštravanja situacije na liniji razdvajanja u Donbasu, gde je ukrajinska strana izvršila agresiju protiv ustanika, izjavio je pres-sekretar predsednika Rusije Dmitrij Peskov. „U Kremlju su veoma zabrinuti zbog događaja na liniji razdvajanja“, rekao je Peskov novinarima, prenosi Sputnjik. Prema njegovim rečima, postoje proverene informacije koje svedoče da su paravojne fomacije juče preduzele napad na teritoriju pod kontrolom DNR i LNR. „One su prešle liniju razdvajanja uz podršku artiljerije. Ustanici u Donbasu su morali da pruže otpor u području Avdejevke, morali su da vraćaju zauzetu teritoriju. Taj napad je bio prekinut. Mi veoma žalimo što su u tom napadu, koji je izveden protiv ustanika\n03.06.2015 u 14:00\nEvakuacija rudara u toku, Donbas bez struje i vode\nMOSKVA– U granatiranju u regionu Donjecka danas je pogođen rudnik Skočinski u kojem je ostalo zarobljeno je 375 rudara, saopštilo je Ministarstvo odbrane samoproglašene republike Donjeck. Prema rečima njihovog predstavnika Edvarda Basurina granate su pogodile rudnik i obližnju pijacu Sokol, a od eksplozija je povređeno dvoje ljudi, dok je istovremeno nestala struja zbog čega su rudari prinuđeni da...\n22.01.2019 u 22:00\nSahrana bez ispraćaja o trošku opštine\n22.01.2019 u 21:55\n22.01.2019 u 21:35\nPremijer Albanije Edi Rama položio zakletvu i kao šef diplomatije\n22.01.2019 u 21:30\nSrbija zbog Putina pod lupom zapadnih medija\n22.01.2019 u 21:14\nGrađani traže besplatne udžbenike za sve osnovce u RS


Vašington: FBI „po zakonu“ pretresao ruske zgrade - Sputnjik Srbija\n23:10 21 Januar 2021\n08:38 06.09.2017 (osveženo 12:22 06.09.2017) Preuzmite kraći link\nStejt department smatra da je „obilazak“ ruske diplomatske imovine izveden nakon njihovog zatvaranja i da je urađen po zakonu, rekao je za Sputnjik predstavnik Stejt departmenta.\n„Optužbe ruskih vlasti da su zvanična lica SAD razbila vrata navedene imovine ili da je FBI pretresao prostorije nisu istinite. Tokom vikenda osoblje Ambasade Rusije je bilo pozvano da se pridruži zvaničnim licima Stejt departmenta u obilasku tri zgrade u San Francusku, Njujorku i Vašingtonu, za koje je Vašington zatražio da budu zatvorene. Obilazak je izveden kada te zgrade više nisu smatrane prostorijama Ambasade ili Konzulata. Te inspekcije su izvedene kako bi se osigurale bezbednost i zaštita zgrada i potvrdilo da su ruske vlasti oslobodile prostorije. SAD u potpunosti poštuju Bečku konvenciju, američke zakone i bilateralne odnose u tim akcijama, kao i svoje zahteve prema Rusiji da zatvori te diplomatske i konzularne prostorije“, rekao je predstavnik Stejt department a.\nU pretresu Trgovinskog predstavništva Rusije u Vašingtonu, koji je izveden proteklog vikenda, Moskva vidi neprijateljski čin koji narušava norme međunarodnog prava.


Slučaj lične karte: Kome sada treba Preletačević Beli | Insajder\nSlučaj lične karte: Kome sada treba Preletačević Beli\nUoči prošlogodišnjih predsedničkih izbora ličnu kartu s imenom Ljubiše Preletačević Belog nadležne institucije nisu izdale, dok ove godine za to nije postojala prepreka. Istovremeno, sve ovo što se desilo prethodnih dana u vezi sa listom „Ljubiša Preletačević Beli – Zato što volimo BELOVGRAD“, otvara niz pitanja na koje nadležni moraju da daju odgovore. Kakvi god odgovori naknadno stignu, jasno je da sve ovo predstavlja primer ismevanja građana i urušavanja institucija.\nSaglasnost da „novi“ Ljubiša Preletačević Beli bude nosilac izborne liste izdata je sinoć, 21. februara 2018. godine, i overena kod notara u 20:58. Ovu saglasnost sinoć je overio notar sa opštine Novi Beograd Goran Andrić, za koga je BIRN otkrio da je brat supruge ministra zdravlja Zaltibora Lončara.\nZa dva dana, međutim, i ova prepreka za učešće ove liste na izborima je uklonjena i juče je, u poslednjem trenutku priložena lična karta mladića iz Mladenovca koji je promenio ime u Ljubiša Preletačević Beli, overio saglasnost kod notara u 20:58 i Gradskoj izbornoj komisiji predao svu potrebnu dokumentaciju.\nKada je podnet zahtev za promenu imena i izdavanje nove lične karte i kako je moguće da ovako brzo Policijska uprava Beograd, a ne Mladenovac izda nekome ličnu kartu, samo su neka od pitanja koja su još bez odgovora.\nOdgovor na pitanje koliko je česta praksa overe saglasnosti kod notara u 20:58 takođe ne postoji jer nam je u kancelariji notara, koji je ovu listu sinoć overio, rečeno da izjave neće davati i da se za sva pitanja obratimo Komori notara.\nBivši portparol Belog: Za prošle izbore nismo uspeli ovo što je on uspeo sada\nDa je promena imena u opštini Mladenovac zahtevala sigurno više od 15 dana potvrđuje u izjavi za Insajder i idejni tvorac lika Ljubiše Preletačevića Belog i nekadašnji portparol pokreta „Beli – samo jako“ Stevan Vlajić, koji se nakon predsedničkih izbora distancirao od Luke Maksimovića.\nOn kaže da je postojala ideja da Luka Maksimović, koji je na prošlogodišnjim predsedničkim izborima bio treći po broju osvojenih glasova, upravo uoči izbora promeni ime ali su tada naišla na sabotažu opštinskih institucija.\nMinistarstvo unutrašnjih poslova je odgovarajući na pitanja Danasa o ovom slučaju navelo da je izdalo dokument na ime Ljubiše Preletačevića Belog u skladu sa Zakonom o ličnoj karti. Na pitanje kada je predat zahtev za izdavanje tog dokumenta MUP, tvrdi Danas, nije odgovorio. Oni dodaju i da promena imena i prezimena građana nije u njihovoj nadležnosti MUP.\n„Prošle godine, uoči kandidature na predsedničkim izborima, Luka Maksimović i ja išli smo u opštinu Mladenovac kako bi on promenio ime u Ljubiša Preletačević Beli, kako bismo napravili foru“, kaže Vlajić.\nOn navodi da su tada naišli na sabotažu opštinskih institucija.\n„Ja sam dao ideju da Luka promeni ime i da se zaista kandiduje kao Ljubiša Preletačević Beli. Mi smo predali svu potrebnu dokumentaciju, ali nam danima nisu izdavali potrebnu dokumentaciju i prolongirali su toliko dugo da smo da kraju morali da kandidujemo Luku Maksimovića“ , rekao je Vlajić.\nKlačar: Loša poruka o državnim institucijama ako je sve urađeno za 24 sata\nBojan Klačar, izvršni direktor organizacije Cesid, koja je jedan od posmatrača predstojećih lokalnih izbora, kaže za Insajder da nova lična karta sa imenom Ljubiše Preletačevića Belog, može značiti dve stvari – jedan scenario je da se radi o unapred pripremljenoj strategiji unutar kampanje, dok bi drugi scenario značio mnogo lošiju poruku, a to je da procedure u državnim institucijama nisu iste za sve građane.\n„Ono što u ovom momentu još nije poznato jeste da li je promena imena, saglasnost i sve ostalo zaista završeno u ovako kratkom periodu ili se radi o nekoj vrsti unapred pripremljene strategije kako bi se stvorila neka vrsta događaja oko Belog koja bi mogla da bude okidač za njegovu kampanju“, kaže Klačar podsećajući da su sličnu stvar ljudi oko Ljubiše Preletačevića Belog uradili uoči kandidovanja na predsedničkim izborima.\nKako dodaje Klačar, za njega je, upravo znajući sve ovo, ipak izvesniji prvi scenario.\n„Da je sve unapred pripremljena kampanja za mene ne bi bilo iznenađenje jer lista koja je oborena sadrži 38 kandidata, dok je na novoj listi koja je sinoć u GIK-u potvrđena 37 imena. Dakle, neko sa te liste je vrlo verovatno neka od osoba koja je promenila identitet“, navodi Klačar.\nOn napominje, međutim, da bi, ukoliko je tačan drugi scenario da je sve urađeno za 24 sata, poslao prilično lošu poruku o državnim institucijama.\n„Onda bi to značilo da za neke ljude važe prečice kada je u pitanju procedura za dobijanje ličnih dokumenata. Sve ovo bi naravno dovelo i do mnogih pitanja koja bi zahtevala odgovor kao što su koja je to institucija uradila, zašto je urađeno tako brzo, kome to ide u korist, zašto se prelazi preko procedura koje važe za sve nas ostale građane“, kaže Klačar.\nDodaje i da bi, ukoliko se ovo ispostavi, značilo da državne institucije zbog nekih svojih motiva, očigledno političkih, zaobilaze procedure koje znače za sve građane.\nUpravni sud najpre je osporio listu Preletačevića i dat je rok od 48 časova da se nedostaci otklone. U pitanju je bila činjenica da uz listu nije predata saglasnost nosioca – donedavno fiktivnog Ljubiše Preletačevića. Potom su nevladine organizacije CESID i CRTA, koje kao posmatrači prate sednice Gradske izborne komisije, saopštile sinoć da je lična karta Ljubiše Preletačevića Belog, potpisnika saglasnosti da bude nosilac izborne liste, izdata juče, 21. februara 2018. godine, kao i da je saglasnost overena kod notara sinoć u 20:58.


POBUNA U NATO: Turska traži od muslimanskih država da preispitaju stav prema SAD! – Portal za sve nacije i sve generacije\nHome / Vijesti / Svijet / POBUNA U NATO: Turska traži od muslimanskih država da preispitaju stav prema SAD!\nadmin 15 Maja, 2018\tSvijet Leave a comment 157 Views\nOdlučeno je da se krajem ove nedelje održi vanredni sastanak u Istanbulu na kom će Erdogan zatražiti da se preispita odnos prema Americi, a naročito prema Izraelu. Pogibija više od pedeset Palestinaca na granici između Izraela i Gaze izazvala je burnu reakciju zvaničnika u Ankari.\nPrema rečima Vojislava Lalića, novinara i dugogodišnjeg dopisnika više srpskih medija iz Turske, Erdoganova reakcija je očekivana, jer on već duže vreme pokušava da se nametne kao zaštitnik Palestinaca u rešavanju njihovih problema u odnosima sa Izraelom. Kako kaže, u Turskoj se održavaju mitinzi u znak protesta zbog najnovijih događaja u Pojasu Gaze, a u Istanbulu su paljene izraelske zastave.\nReakciju turskog predsednika politikolog Anatolij Petrenko vidi kao pokušaj Erdogana da dokaže da je političar broj jedan na Bliskom istoku i da nijedno pitanje ne može biti rešeno bez njega. „Potez Sjedinjenih Američkih Država ruši ovu sliku, ali to ne znači da će Erdogan prekinuti diplomatske odnose sa Izraelom i SAD. Podrška islamskom svetu i oštre poruke su jedna stvar, a realni koraci nešto sasvim drugo.\nDakle, uveren sam da Turska neće ratovati protiv Izraela“, ocenjuje Petrenko. Smrt Palestinaca ne ide naruku ni međusobnim odnosima Ankare i Vašingtona, koji su već duže vreme na velikoj proveri, primećuje Vojislav Lalić.\n„To se, međutim, zasad ne dešava i verovatno će ove dve zemlje i nadalje imati velike probleme koje će rešavati, poput naznaka da bi SAD mogle da uvedu sankcije Turskoj na isporuku aviona F-35, zbog ugovora koji je Turska potpisala sa Rusijom o kupovini sistema S-400. Ipak, očekujem da će prevladati razum i da neće doći do ozbiljnijeg zaoštravanja između Ankare i Vašingtona“, kaže sagovornik.\nI stručnjak za Bliski istok Stanislav Tarasov smatra da, uprkos oštroj retorici, neće biti realnih koraka od strane Ankare. „Erdogan na ovaj način pokušava da poveća svoj kredibilitet, ali islamski svet je podeljen i zato neće biti nikakve ozbiljne reakcije, osim nekih deklaracija i ćaskanja, uprkos tome što je ovaj potez SAD bio najavljen odavno i islamski svet je imao vremena da se pripremi.\nTakođe, ovo nije prvi put da Erdogan daje oštre izjave na račun Izraela, ali to ipak ne znači da se Turska sprema za rat. Umesto toga, Turska će pokrenuti pitanje Pojasa Gaze na vanrednom sastanku Organizacije islamske saradnje, ali sve će se završiti na nivou razgovora“, ukazuje Tarasov. Situacija na Bliskom istoku se drastično promenila, dodaje sagovornik, ali konsolidacija arapskog sveta i dalje nije ni na vidiku, s obzirom na to da su Izrael i SAD uspeli da poseju razdor među pripadnicama tog sveta.\nPrevious PREOKRET: Severna Koreja otkazuje samit sa Južnom, preti da obustavi razgovore sa SAD!\nNext Patrijaršija pećka, adresa beogradska: Kako se Kosovo brani iz vile na Dedinju


“NATO želi da pomogne zemljama Zapadnog Balkana” – BiGportal.ba\n“NATO želi da pomogne zemljama Zapadnog Balkana”\nZamenik pomoćnika generalnog sekretara NATO-a za politička pitanja i bezbednosnu politiku Džejms Apaturaj kaže da je opšti stav da je sada trenutak za jedan korak napred kada se radi o učlanjenju nekih država u NATO.\n“Ovo je momenat za napred, postoji impuls, zamah i veća politička pažnja, kako u NATO tako i u EU”, rekao je Apaturaj.\n“Mi nećemo uvezene probleme u NATO-u, članstvo u NATO-u znači da su zemlje prevazišle svoje poteškoće”, rekao je Apaturaj i dodao da će severnoatlantska alijansa insistirati na ispunjenju tih standarda i da će u tome pomagati.\nGordon Duguid, sa Nacionalnog obaveštajnog univerziteta u SAD, rekao je da zemlje Zapadnog Balkana mogu uz pomoć NATO i EU da uvrste među svoje prioritete rast, napredak i stabilnost. To bi omogućilo dalju saradnju, i po pitanju terorizma, migracija i ostalih izazova koje zahtevaju jedinstveni odgovor zemalja i saveznika.\nOne thought on ““NATO želi da pomogne zemljama Zapadnog Balkana””\nНемојте нам “помагати”, ко Бога вас молим……..\nСачувај нас Боже нато “помоћи” и “милосрђа”….


Američka igra sa Turskom zbog S-400: Ko će izvući deblji kraj? - Sputnjik Srbija\n07:01 17.04.2019 (osveženo 07:53 17.04.2019) Preuzmite kraći link\nTurske vlasti su najavile da bi mogle da naprave izmene u tehničkim parametrima ruskih PVO kompleksa S-400, ukoliko SAD dokažu da postoji pretnja od njih. Naime, ceo ovaj problem je nastao nakon što su Amerikanci upozorili Turke da su ruski sistemi nekompatibilni sa standardima NATO-a.\nMeđutim, turski ministar odbrane Hulusi Akar kaže da će S-400 najverovatnije biti razmešten kako bi čuvao strateški važne gradove u Turskoj i objekte u području Istanbula i Ankare, dok bi, u isto vreme, avioni F-35 bili prebačeni u avio-bazu u Malatji, te pojasnio da se ti gradovi nalaze daleko jedan od drugog.\nOn je takođe ukazao i na to da ugovor o kupovini sistema S-400 i učešće Turske u programu konstruisanja aviona pete generacije F-35 nisu uzajamno povezani. Kao primer je naveo da se u Siriji nalaze kompleksi S-400, dok su u susednom Izraelu avioni F-35, te da Vašingtonu tim povodom nijednom prilikom nije izrazio nikakvu bojazan.\n„Ako američka strana dokaže postojanje pretnje, promenićemo parametre sistema S-400“, rekao je Akar, ali i ocenio da sve pretnje od strane Amerike po pitanju kupovine ruskih sistema neće proći, te da je jezik ultimatuma sa Turskom nedopustiv.\nVojni stručnjak i pukovnik u penziji Aleksandar Žilin za Sputnjik kaže da je teoretski moguće menjati tehničke parametre. Međutim, postavlja se pitanje kakav je smisao toga. Stvar je u tome, ukazuje, što je S-400 predmet trgovine između Turske i Amerike, a sve priče da ovaj ruski sistem ne odgovara standardima NATO-a su besmislene.\n„O kakvim standardima kompatibilnosti uopšte može biti reči kada se radi o odbrambenom raketnom kompleksu? Njegova namena nije da učestvuje u operacijama NATO-a ili u intervencijama protiv drugih zemalja“, ističe.\nŽilin takođe kaže i da ukoliko neko i traži da se određeni parametri na vojnim sistemima promene, to bi trebalo dogovarati pre potpisivanja ugovora o kupoprodaji. „Uprkos tome, svakako mislim da će Rusija pristati na ovo, jer će realizacijom ovog ugovora svakako zaraditi novac, ali i uspostaviti dugoročnu saradnju sa Turskom u okviru vojno-tehničkog sektora“, dodaje.\nSa druge strane, kada je reč o odnosima Turske i Amerike, vojni stručnjak Jurij Zverev za Sputnjik kaže da je Turska, strateški gledano, izuzetno važna članica Alijanse, te da je malo verovatno da će bilo šta ugroziti odnose između Ankare i Vašingtona.\n„Turska igra izuzetno važnu ulogu u NATO-u i ulazi u top 20 ekonomija sveta. Sasvim je jasno da prekid odnosa između Turske i Amerike nije u interesu Vašingtona, tim pre što Ankara uvek ima alternativu. Setite se, bilo je priča da Amerika može da stopira prodaju aviona F-35 Turskoj, ali Turska uvek može slične avione da kupi i od Rusije — to su Su-57 ili pak avioni 4++ generacije poput Su-35, koji nimalo ne zaostaju za američkim letelicama pete generacije“, tvrdi.\nZverev kaže i da je sada neophodno da prođe određeno vreme, kako bi došlo do deeskalacije tenzija koje su narasle u odnosima Turske i Amerike.\n„Tramp je nepredvidiva ličnost, danas govori jedno, a sutra drugo. Katkad su njegove izjave i kontradiktorne. Međutim, kada je reč o tome da li će Amerika dozvoliti Turskoj da kupi S-400 ili ne, treba se setiti da je Turska u više navrata nedvosmisleno izjavljivala da je to njeno suvereno pravo da uradi, te da joj nikakva dozvola nije ni potrebna“, zaključuje.\nS-400, kupovina, oružje, trgovina, NATO, Turska


Tači: Večno smo zahvalni NATO-u – NovostiDana.rs\nKosovski predsednik Hašim Tači izjavio je povodom godišnjice NATO bombardovanja, da su gradjani Kosovo večno zahvalni Severnoatlantskom paktu zbog akcije 1999. godine koja je rezultirala odlaskom srpske administracije, vojske i policije.\nKako navodi portal Kosovoonlajn, Tači je na svom fejsbuk nalogu tu akciju nazvao „vojno-humanitarna intervencija“.\n„Najmoćnija vojna alijansa sveta NATO je 24. marta 1999. godine započela je bombardovanje srpskih vojnih i policijskih ciljeva. Ovo je bila najveća intervencija Severnoatlantskog saveza u odbrani naroda Kosova, pokazala je odlučnost država zapadne demokratije da se suprotstave diktatoru (Slobodanu) Miloševiću, koji je dve godine vršio sistematsko nasilje, ubistva, masakre, genocid i etničko čišćenje širom Kosova“, naveo je Tači.\nNa današnji dan pre 21 godinu počelo je NATO bombardovanje SRJ koje je trajalo 78 dana i u kojem je poginulo nekoliko hiljada civila, vojnika i policajaca.


Đorđe Kostić (Al Džazira): Zbog ambasadora UAE u Srbiji nismo pušteni na događaj u Kovinu\n► Đorđe Kostić (Al Džazira): Zbog ambasadora UAE u Srbiji nismo pušteni na\nDopisnik Al Džazire Đorđe Kostić potvrdio je da ekipe njihove i televizije N1 danas nisu puštene na otvaranje vetroparka "Čibuk 1" u Mramorku kod Kovina, koji je izgradila kompanija Masdar iz Abu Dabija, zato što ambasador Ujedinjenih Arapskih Emirata u Beogradu to nije dozvolio, iako su se blagovremeno akreditovale, saopštilo je Udruženje novinara Srbije (UNS).\nKostić je za UNS kazao da je imao saznanja da ekipa Al Džazire neće biti puštena na događaj zbog novog amabasadora Ujedinjenih Arapskih Emirata u Srbiji, ali da su došli jer su dobili poziv i akreditovali se preko predsedništva Srbije.\n"Pokušali smo da uđemo. Rekli su nam da sačekamo, da ne smemo da snimamo, a zatim i da ne možemo da uđemo. Nismo hteli da se nadguravamo sa obezbeđenjem i pripadnicima MUP-a, jer to nije naš posao", rekao je UNS-u Kostić.\nNakon događaja, ekipe N1 i Al Džazire upitale su predsednika Srbije Aleksandra Vučića, koji je prisustvovao otvaranju, zašto njihove ekipe jedine nisu puštene na događaj.\n"Predsednik je rekao da to nije njegova odluka i da je pokušao da utiče da se ona promeni", rekao je UNS-u Kostić.\nDodao je da su dopisnici Al Džazire do sada puštani na sve događaje i da im se do sada nikada ovo nije desilo, a da je odluka ambasadora dokaz da "privatnik odlučuje koji novinari će biti pušteni na događaj, a koji ne".\nVlada Srbije usvojila je danas nove mere, na predlog svog Kriznog štaba za zaštitu od koronavirusa, koje predviđaju zabranu okupljanja više od deset ljudi na javnim mestima i u zatvorenom...


Emanuel Makron svečano proglašen za predsednika Francuske\nBeta 7. maja 2022. 14:50\nEmanuel Makron svečano danas je u govoru na svečanosti u Parizu kojom je proglašen za predsednika Francuske u drugom mandatu, obećao da će prvo preduzeti mere protiv eskalacije ruskog rata u Ukrajini, a potom se usredsrediti na jačanje Francuske i Evrope na svetskoj sceni.\nMakron je ponovo izabran na pet godina 24. aprila u drugom krugu u kojem je pobedio krajnje desničarsku rivalku Marin Le Pen. Makronov drugi mandat zvanično će početi 14. maja.\n„Pred nama je vreme odlučne akcije za Francusku i Evropu“, rekao je Makron u govoru i obećao je da će „prvo preduzeti mere da izbegne bilo kakvu eskalaciju ruske agresije u Ukrajini“.\nMakron je obećao i da će „neumorno raditi s ciljem da budemo nezavisnija zemlja, da živimo bolje i da izgradimo sopstvene francuske i evropske odgovore na izazove veka“.\nMakron je takođe obećao da će naći „pošten metod“ za upravljanje zemljom i ublažavanje društvenih tenzija tako što će Vladu i Parlament naterati da saradjuju sa sindikatima, udruženjima i drugima iz političkog, ekonomskog, socijalnog i kulturnog sveta.\nTaj skup je izgledao neobično jer je bio prilagođen deci – nekoliko zvanica ih je dovelo, a bile su i dve bebe u kolicima. Makron (44) nema dece, ali ima pastorke i unuke, od kojih su neki danas došli.\nZatim je izašao u baštu Jelisejske palate gde je pratio počasnu paljbu – 21 topovski hitac ispaljen s Trga Invalida, u skladu s tradicijom.\nMakron je potom obavo svečanu smotru počasne vojne jedinice. U njoj je bio i deo posade „Monža“, drugog po veličini broda francuske Ratne mornarice koji je ključan za nuklearno odvraćanje Francuske.\nToo je bila simbolična demonstracija sile zbog ruskog rata protiv Ukrajine, dok Francuska nastoji da se rat zaustavi i Kijevu šalje topove i drugo teško naoružanje.


Dresovi Juventusa ostavili bez teksta navijače Stare dame – Badgesrecpro\nIako je trenutna sezone u punom jeku klubovi se već lagano pripremaju i za narednu.\nNaravno to se najviše odnosi na dresove u kojima će klubovi nastupati u narednoj sezoni, a među prvima koji su “procurili” u javnost su dresovi Juventusa.\nNa društvenim mrežama pojavile su se fotografije Stare dame koje će igrači ovog kluba najvjerovatnije nositi naredne sezone.\nNavijače Juventusa posebno je oduševio dres domaće garniture koji je u tradicionalnim bojama i izgleda zaista odlično. Također, gostujući dres je odličnog dizajna dok dres rezervne garniture nije toliko oduševio navijače.\nOglasio se Sergej Barbarez, imamo li novog selektora BiH?


Smanjenje klimatskih promena može da počne sa efektivnom kontrolom unutrašnjih klimatskih uslova.IMI Hydronic Engineering je industrijski lider u zelenim (ekološkim) rešenjima za unutrašnju kontrolu klime.\nRevolucija je počela sa povećanjem globalne svesti o klimatskim promenama i sa hitnim pozivom za akciju. U cilju borbe protiv spoljašnjih klimatskih promena mi treba da počnemo tako što ćemo promeniti unutarašnje klimatske uslove.\n80% zgrada koje sada postoje će biti ovde u narednih 50 godina. To znači da moramo da radimo se više održivosti nego samo da razgovoramo na tu temu. Mi u IMI Hydronic Engineering-u shvatamo da su moderna, zelena, energetski-efikasna rešenja potreba kada je u pitanju nova gradnja ili renoviranje. Mi razumemo da sa pravilnim znanjem i primenom specifičnih sistema tehnologija, energetska efikasnost može poboljšati eksponencijalno da zadovolji socijalne i ekonomske potrebe, što dovodi do dužeg perioda eksploatacije, manje emisije ugljen-dioksida i povećanja štednje.\n40% energije u svetu se koristi u zgradama\nPoboljšanje KGH sistema je jedan od najefikasnijih načina da se smanje troškovi potrošnje energije u zgradi kao i ugljen-dioksida. 50% potrošnje energije u zgradi je iz KGH sistema, i optimizovan sistem može sačuvati do 30% energije. Ovo ne samo da utiče na uštedu, već povećava i prihod, moderne(ekološke) zelene, energetski efikasne zgrade zastupljene na tržištu sa 3%,nasuprot proseku od 10% -15% (sa ING Real Estate). U IMI Hydronic Engineering-u shvatamo da će mnoge od današnjih zgrada biti ovde u godinama koje dolaze, tako da verujemo da je stvaranje održivog Hydronic sistema ključ za dugoročno održavanje potrošnje energije na minimumu.\nMarket Insight & Trends Energetska efikasnost\nMarket Insight & Trends TA


ŽENSKI RAD I DUŽI I JEFTINIJI\nutorak, 23 april 2013 10:30\nUprkos sve većoj rodnoj izjednačenosti, na tržištu rada i dalje nema ravnopravnosti. Žene u poslovima nakon radnog vremena provedu pet sati, a muškarci oko dva\nTIPIČNO muških zanimanja sve je manje. Iako su u borbi za jednakim uslovima na tršištu rada dame daleko odmakle još su na korak iza “jačeg pola” jer su poslednja istraživanja o sprezi posla i porodice pokazala da je ženski rad - i duži i jeftiniji.\nUSKORO MILION NEZAPOSLENIH\npetak, 29 mart 2013 14:29\nDržava nema načina da skrati predugačak spisak građana koji traže posao, brojka se svakim danom uvećava. Na birou 778.579 nezaposlenih, a među njima najviše onih koji nisu konkurentni na tržištu\nNovac i taktika koju je država izabrala za borbu sa istorijskom stopom nezaposlenosti, očigledno nisu dovoljni da smanje red na birou. Tako će i u ovoj godini samo na novčane naknade, koje prima 69.960 nezaposlenih, potrošiti 18,9 milijardi dinara, što je čak pet puta više nego za sve mere zapošljavanja zajedno! Istu metodu država je primenila i prošle godine, pa se zato u ovom času na zvaničnom spisku može pobrojati 778.579 nezaposlenih, bez nade da će se on skratiti.\npetak, 29 mart 2013 14:27\nKOD KOMŠIJA U KUĆNE NABAVKE\nčetvrtak, 28 mart 2013 12:53\nPo životnom standardu Srbija zaostaje za skoro svim državama Evrope, ali smo zato po cenama u prodavnicama neprikosnoveni lideri. Za mnoge namirnice u Mađarskoj, Rumuniji, Hrvatskoj, pa čak i Sloveniji treba izdvojiti manje novca nego kod nas. Osim cena, sporan je i kvalitet koji za istu robu dobijamo u odnosu na komšije.\nProblem nije samo cena, nego i kvalitet koji je u Evropi višestruko viši. I zaštita potrošača je kod nas na znatno nižem nivou - kaže ekonomista Ljubodrag Savić.\nčetvrtak, 28 mart 2013 12:45\nProsečna mesečna potrošnja domaćinstva u Srbiji nešto manja od 52.000 dinara. Više od polovine sredstava troši se na stan i hranu. Najmanje se izdvaja na obrazovanje.\nčetvrtak, 28 mart 2013 12:19\nNajveći rast cena u januaru imale su komunikacije 3,5 odsto, zdravstvo 2,8, hrana i bezalkoholna pića 1,4, nameštaj, pokućstvo i tekuće održavanje stana 0,7 i alkoholna pića i duvan 0,4 odsto.\nNIKO VIŠE NEĆE DA BUDE ŽIRANT\nčetvrtak, 28 mart 2013 11:05\nBroj građana koji pristaju da budu žiranti i dođu u situaciju da, umesto svojih rođaka i prijatelja, otplaćuju kredite u Srbiji opada iz godine u godinu. Trenutno svega 93 ljudi plaćaju rate umesto onih za čiji su zajam garantovali. Da smo oprezniji od komšija, govori podatak da u BiH ima čak 200.000 onih koji su primorani da uplaćuju tuđe zajmove, a u Crnoj Gori između 30.000 i 50.000.\n"DISKRIMINACIJA NAJVEĆA NA POSLU"\nčetvrtak, 28 mart 2013 10:57\nViše od trećine građana Srbije (37%) smatra da je diskriminacija najveća u zapošljavanju, navodi se u Godišnjem izveštaju poverenika za zaštitu ravnopravnosti.\nU izveštaju se ističe da je potrebna mobilizacija svih društvenih aktera kako bi se uspostavila tolerancija.\nU trećem Godišnjem izveštaju poverenika za zaštitu ravnopravnosti, koji obuhvata period od 1. januara do 31. decembra 2012, koji je predat Skupštini, navodi se da je evidentno da je diskriminacija i veoma raširena u svim oblastima društvenog života.\nŽIVOT MLADIH PROĐE NA DŽEPARCU\nčetvrtak, 28 mart 2013 10:50\nViše od polovine mladih (56 odsto), od 19 do 35 godina, živi sa roditeljima, pišu Novosti.\nSamo četiri procenta kupilo je sebi stan, a neznatno više je onih koji su uspeli i da steknu uslove za stambeni kredit.\nTri četvrtine ne veruje da će se tu nešto promeniti nabolje u skoroj budućnosti.\nViše od polovine mladih starosti od 15 do 24 godine nema posao, a među onima koji imaju između 25 i 34 - trećina je nezaposlena. Kako su najranjivija grupa na tržištu rada, kriza je u poslednjih pet godina upravo njih najviše pogodila.\nZAPOSLENOST: PODACI NE ŠTIMAJU\nčetvrtak, 28 mart 2013 10:43\nEkonomisti ne očekuju porast zaposlenosti do kraja godine i sumnjaju u statističke rezultate. Statističari odgovaraju da su podatke obradili po međunarodnim standardima\nSRPSKA privreda pokazuje lagani oporavak, ali ne u svim sektorima. Oporavljaju se automobilska, farmaceutska i naftna industrija, pa do kraja godine nije realno očekivati da će se povećati zaposlenost. To je moguće samo ako se pokrenu ostale delatnosti, koje čine veći deo privrede. Ovo smatraju analitičari Fonda za razvoj ekonomske nauke, okupljeni u „Kvartalnom monitoru“, a istovremeno dovode u pitanje nalaze Republičkog zavoda za statistiku po kojima je krajem prošle godine nezaposlenost u Srbiji sa 25,5 smanjena na 22,4 odsto.\nSTOPA NEZAPOSLENOSTI NIJE SMANJENA\nutorak, 19 februar 2013 12:11\nPozitivni rezultati oktobarske Ankete o radnoj snazi ne mogu se dovesti u vezu sa ostalim kretanjima u ekonomiji, pa ih treba uzeti sa rezervom, zaključila je Narodna banka Srbije u svom februarskom Izveštaju o inflaciji. Prema Anketi o radnoj snazi, koja one što rade na crno smatra zaposlenim, od aprila do oktobra prošle godine ukupan broj zaposlenih u formalnoj i neformalnoj ekonomiji povećan je za celih 141.450 ljudi.


SAD: Srbija dosta učinila u borbi protiv korupcije\nSrbija je dosta postigla u poslednjih godinu i po dana u borbi protiv korupcije, i to je jedna od glavnih tačaka u njenom približavanju Evropi, ocenjuju u Vašingtonu američki zvaničnici i analitičari.\nPredstavnici Stejt departmenta i poznati analitičari slažu se u oceni da Vlada Srbije radi na jačanju institucionalnih kapaciteta radi efikasne borbe protiv korupcije, uz naglasak da će od toga zavisiti i stabilnost države u narednom periodu.\nTanjugu je u Stejt departmentu rečeno da SAD u potpunosti podržavaju napore Vlade Srbije i da je to važno ne samo zbog ispunjavanja standarda Evropske unije, već zbog popravljanja života svih ljudi u Srbiji.\nSličan stav je iznela i pomoćnica državnog sekretara Viktorija Nuland na tribini u Atlantskom savetu u Vašingtonu, pokrenuvši temu korupcije kao jedne od najvećih opasnosti za države regiona.\n- Korupcija je najveća opasnost za države regiona i za demokratske procese koji se u njima vode i od rezultata koji budu postignuti zavisiće dalji napredak tih država - rekla je Nuland pred najuticajnijim predstavnicima medija, loističkih grupa i tink-tenk organizacija.\nDirektor Centra za međunarodne sutdije uticajne vašgintonske Heritidž Fondacije Stiven Bući smatra da je Srbija napravila “veliki iskorak” kada je u pitanju borba protiv korupcije, koja je, prema njegovim rečima, neraskidivo povezana sa borbom protiv organizovanog kriminala.\n- Mislim da su postignuti važni koraci i da je okrenut novi list u borbi protiv korupcije - kazao je Bući dopisniku Tanjuga, dodavši da je dosadašnji pristup države promenjen i da se sada metodološki pristupa problemu.\nAnalitičar iz Vašingtona ističe i da se ne može posmatrati odvojeno problem korupcije i organizovanog kriminala.\n- U stvari, uklanjanje osnova koruptivnog sistema je ključno za borbu protiv organizovanog kriminala. Teško će vođe organizovanog kriminala nastaviti svoje aktivnosti bez pomoći korumpiranih državnih zvaničnika - ocenio je Bući.\nOn smatra da Srbija treba da se integriše u Evropsku uniju i da borba protiv korupcije predstavlja raskid sa vremenom “izolacije i odvojenosti”.\nAnalitičar i konsultant iz Vašingtona Obrad Kesić navodi da je Vlada Srbije u prvih godinu i po dana pokazala da postoji odlučnost da se izbori sa tim problemom, ali da će konačna ocena moći da se da tek kada budu poznate presude.\n- Ako se ne dođe do pravosnažnih presuda teško možemo reći da je borba protiv korupcije bila uspešna - rekao je Kesić za Tanjug, i dodao da će važan faktor pri davanju konačne ocene biti i spremnost stranaka na vlasti da hapse i svoje ljude koji su umešani u kriminal.\n- Sada je najvažnije da se vidi, i to je situacija na celom Balkanu, da li će Vlada biti spremna da hapsi i predstavnike sopstvenih stranaka koji su se ogrešili o zakon. Teško je verovati da se sa promenom vlasti promenila u potpunosti i svest ljudi i pristup ljudi koji vrše javne funkcije - ocenio je on.\nPrema njegovim rečima, administracija u Vašingtonu sada najviše prati implementaciju Briselskog sporazuma između Beograda i Prištine, dok su suđenja kao ono biznismenu Miroslavu Miškovicu u drugom planu.\nKada je u pitanju američki poslovni svet, Kesić smatra da je Srbija poslala signal da pokušava da se izbori sa korupcijom, ali donekle postoji i bojazan biznismena jer se radi o privatnom kapitalu.\n- Bitno je da se vidi kakav će ishod biti na kraju i kakva će biti presuda, i to ne samo u ovom, već i u drugim slučajevima - zaključio je Kesić.


GALAXY Note 8.0 za novo doba mobilnosti i svakodnevne produktivnosti - vesti - srp\nGALAXY Note 8.0 za novo doba mobilnosti i svakodnevne produktivnosti\nSamsung Electronics Co., Ltd, vodeća firma na području digitalnih medija i tehnologija digitalne konvergencije, danas predstavlja 8-inčni tablet. GALAXY Note 8.0 započinje novo doba pametnih tehnologija u segmentu srednje velikih tableta.\nSamsung Electronics Co., Ltd, vodeća firma na području digitalnih medija i tehnologija digitalne konvergencije, danas predstavlja 8-inčni tablet. GALAXY Note 8.0 započinje novo doba pametnih tehnologija u segmentu srednje velikih tableta. Novi GALAXY Note 8.0 odlikuju visoke mogućnosti i izuzetna multimedijska iskustva. Tablet, koji omogućava upravljanje jednom rukom, nudi novi nivo višefunkcionalnosti, jer podržava kako glasovno upravljanje tako i primenu inteligentne elektronske olovke S Pen, koja udružuje poslednje inovacije i jednostavnost tradicionalnog pristupa sredstva za pisanje i papira kao i najnovije inovativne tehnologije s naprednim mobilnim iskustvom, koji korisnicima poboljšavaju svakodnevni život »na putu«.\nNajvećoj primenjivosti GALAXY Note 8.0 uveliko doprinose brojne funkcije, npr. mogućnost podele 8-inčnog ekrana na više prozora, čime se korisniku omogućava trenutni pristup brojim aktivnim aplikacijama. Nova generacija e-olovke S Pen funkcionalnost uređaja nadograđuje primenjivost uređaja s nadogradnjom, jer u vezi s programskom opremom S Note nudi brojne brzo dostupne alate za unos, uređivanje kao i deljenje beleški i drugih dokumenata. Poseban način rada pri čitanju prilagođava rezoluciju pojedinih dokumenata, tako da se oni mogu što je moguće lakše čitati. Dodatna optimizacija u smeru pametnog predlaganja sadržaja takođe je primenjena u području video snimaka i glasovnih poruka. Pored toga novi tablet ima već instaliran niz primenjivih aplikacija i usluga, kao što su inovativna rešenja Flipboard kao i Awesome Note.\nPomoćnik sa smislom za zabavu\nNapunjen funkcijama za zabavu GALAXY Note 8.0 korisnika zabavlja i iznenađuje u brojnim funkcijama. Način rada za pregledanje od GALAXY Note 8.0 napravi praktičan e-pregledač knjiga, jer generiše uslove za jednostavno listanje raznih sadržaja. S aplikacijom Smart Remote može se preobraziti u pametni univerzalni daljinski upravljač, pomoću kojeg korisnik može upravljati pametnim televizorima, set-top-boxovima kao i čitačima DVD i Blu-ray medija.\nGALAXY Note 8.0 će se na evropskim tržištima pojaviti u drugom kvartalu ove godine.


Mihajlović: Srbija nezaobilazna energetska trasa, bez MHE u zaštićenim područjima - Far\nPotpredsednica Vlade Srbije i ministarka rudarstva i energetike Zorana Mihajlović izjavila je da Srbija treba da počne da koristi svoj položaj i da bude nezaobilazna gasna i energetska trasa, kao što je to učinjeno u saobraćaju, javio je Tanjug.\n„Imamo već dva gasovoda, ubrzo ćemo raspisati i tender za izgradnju gasne interkonekcije Niš – Dimitrovgrad. Bugarska takođe radi na svojoj strani, hoćemo da imamo više snabdevača, bilo da je reč o azerbejdžanskom gasovodu ili istočnomediteranskom“, rekla je Mihajlovićeva.\nMinistarka Mihajlović je takođe izjavila je da se neće dozvoliti gradnja malih derivacionih hidroelektrana u zaštićenim zonama.\nOna je na predstavljanju 13. Sive knjige NALED-a rekla da će uskoro biti doneta četiri zakona u oblasti rudarstva i energetike, među kojima je i Zakon o obnovljivim izvorima energije i navela, kako je preneo Tanjug, da je vođeno računa i o čuvenim MHE i „nećemo dozvoliti da se grade male derivacione hidroelektrane u zonama zaštite, jer one nam neće toliko obezbediti energetsku bezbednost, a možemo sačuvati životnu sredinu“.\nTrivan za Insajder o dozvolama za mini hidroelektrane: Neću da čupam uši onima koji su pogrešili, tražiću izmenu Zakona “Ekološka buna” kod Temske, meštani vraćaju reku u korito VIDEO: Brišu se MHE iz Prostornog plana područja posebne namene Specijalnog rezervata prirode „Jerma“ Pirotski ćilim kandidat za listu Uneskove svetske kulturne baštine\nEnergetska trasaGasovodMale hidroelektraneMHENALEDSiva knjigaZaštićena područjaZorana Mihajlović\nZZJZ Vranje: U Pčinjskom okrugu 153 novozaražena, pozitivnih ima i među decom, u Bosilegradu bez inficiranih\nU Dimitrovgradu uručeni ugovori o sufinansiranju mera energ...


Kako organizovati uspešan prodajni trening? | ROAD HR\nROAD HR > Blog > Blog > Uspešan prodajni trening\nKakva je situacija kod Vas u kompaniji?\nVerovatno se i sami možete setiti situacije u kojoj ste imali gotovo sve uslove za prodajni rast ali do njega nije došlo. Često se dešava da potrošimo mnogo vremena na pripremu prodajnih akcija, kreirajući bolje marketing strategije i propratne promo materijale koji bi trebali biti još jedan od alata koji vodi do bolji prodajnih rezultata. Sve pobrojano i još mnogo toga su samo pomoćni faktor u prodajnom procesu a ključ našeg uspeha su zaposleni u prodaji kojima se kroz edukaciju i prepoznavanje njihovih faktora motivacije najmanje pažnje posveti.\nVećina kompanija ovo prepozna pre ili kasnije i povremeno ulaže napore organizujući niz obuka i treninga svojih zaposlenih kako bi se bolje upoznali sa proizvodom koji prodaju i ovladali novim prodajnim tehnikama. Često treninzi prodaje na zaposlene imaju kratkoročni efekat i posle nekog vremena se većina prodavaca vraća u svoju kolotečinu i dolazi do stagnacije i pada prodaje u odnosu na početni period posle realizovanih obuka i treninga prodajnih veština za zaposlene dok manji deo njih nastavlja da briljira i ostvaruje zapažene prodajne rezultate.\nGotovo uvek u praksi susrećemo menadžere koji se hvale jednim od svojih najboljih prodavaca i na to često nadodaju ono čuveno: “Eh da mi je još jedan ili dvojica takvih, ne bismo mi danas razgovarali o ovom problemu”. Iako ovo deluje kao pusta želja menadžera i vlasnika biznisa nije neizvodivo, moguće je ovakve ljude napraviti, izgraditi njihove veštine i pokrenuti njihov potencijal. Problem većine prodajnih treninga leži u tome što su oni standardizovati modeli i uglavnom vrlo malo modifikovani prema potrebama preduzeća isključujući faktore motivacije zaposlenih odnosno učesnika treninga.\nŠta kaže savremeni pristup rešavanju ovakvih izazova?\nSavremeni pristupi rešavanju ovakavih izazova i izgradnji prodajnih timova leže u procesu modelovanja pre samog treninga kada je potrebno obaviti razgovore sa prodavcima i na osnovu struktuiranih intervjua prepoznati koji su osnovni faktori motivacije i okidači za određena ponašanja članova tima. Analizirajući ovako prikupljene podatke potrebno je prilagoditi postojeći proces treninga i učenja potrebama tima i potom isporučiti niz treninga kako bi došlo do željene promene.\nProces modelovanja prodavaca zahteva veštog intervjuera koji će tokom razgovora i upitnika prepoznati model ponašanja u prodaji kod zaposlenih koji je (ne)uspešan i tokom treninga i razvoja raditi na transferu uspešnog modela ka zaposlenima. Iako proces opisan u predhodne dve rečenice deluje jednostavan on nije tako brz i za njega je potreban određen vremenski period i dinamika rada kako bi zaista došlo do promene u svesti i ponašanju zaposlenih.\nVerovatno ste već organizovali neke treninge prodaje i suočili se sa situacijom da instant treninzi i razvoj zaposlenih u prodaji daju i instant rezultate. Svakako na vama je odabir želite li instant rezultat sa kratkoročim efektom ili ste spremni da napravite pouzdan i dobar prodajni tim koji kontinuirano ostvaruje prodajne rezultate i rast prihoda.\nprodajne veštine trening trening prodajnih veština


Stevanović: KBC Zvezdara više nema kovid pacijente\nIzvor: B92, 12.Maj.2021, 11:42\nBeograd -- Direktor Infektivne klinike KBC Zvezdara Goran Stevanović izjavio da ova zdravstvena ustanova više nema kovid pacijenata i prelazi na ne-kovid režim rada.\nOn je posle sastanka ministra zdravlja Zlatibora Lončara sa direktorima Kovid bolnica u Srbiji najavio i da će početkom sledeće nedelje i KBC "Dr Dragiša Mišović" takođe preći u ne-kovid režim.\nStevanović je istakao da zahvaljujući rezultatima uspešne vakcinacije i sprovedenih epidemioloških >> Pročitaj celu vest na sajtu B92 << mera, broj novoobolelih korona virusom značajno pada, što je omogućilo da pojedine bolnice izađu iz kovid sistema, i da se posveti veća pažnja pacijentima koji nemaju kovid i koji su trpeli u proteklom periodu.\nStevanović je naglasio da vakcina ima dovoljno za sve, zahvaljujući tome što se u Srbiji na vreme počelo sa nabavkom.\nOn je rekao da isporuke vakcina nisu jednokratne, već kontinuirane i da je ustanovljen šablon po kome one stižu u Srbiju.\n"Od prvog dana Fajzer stiže svakog ponedeljka, Sinofarm isporučuje velike kontigente ođednom, slično je i sa Astra-Zeneka vakcinom. Za sada je dovoljno obezbeđenih doza da svaki građanin može da se vakciniše, dovoljno je samo da želi", objasnio je Stevanović.\nDanas: KBC Dragiša Mišović u Beogradu i Opšta bolnica u Mladenovcu izlaze iz kovid sistema


SAOPŠTENJE: Dogovorene specijalizacije crnogorskih ljekara u Turskoj\nDatum objave: 18.11.2017 12:00 | Autor: PR služba\nMinistar zdravlja dr Kenan Hrapović, u okviru dvodnevne posjete delegacije Vlade Crne Gore toj zemlji, povodom održavanja 4. sjednice crnogorsko-turske Mješovite komisije za ekonomsku saradnju, sastao se sa ministrom zdravlja Republike Turske, dr Ahmetom Demircanom.\nMinistri su se saglasili da odnosi Crne Gore i Turske napreduju na privrednom, društvenom i političkom planu, što predstavlja dobar osnov za nadgradnju i u zdravstvenom sistemu.\nHrapović i Demircanu dogovorili su formiranje mješovite radne grupe, koja će raditi na projektima iz oblasti zdravstva i medicinskih nauka, saglasno Sporazumu između Vlada dvije države iz 2014.godine.\nDogovoreno je i da se saradnja na polju edukacije u narednom periodu intenzivira. Hrapović je zahvalio turskom kolegi što je, uz podršku Ambasade Republike Turske u Crnoj Gori, prošlog mjeseca pet crnogorskih ljekara boravilo u najstarijoj turskoj bolnici “Numune” u Ankari i edukovalo se iz pet oblasti medicine. Takođe, dva Ministarstva radiće na uspostavljanju saradnje između fakulteta u Crnoj Gori i Republici Turskoj iz medicine, farmacije i stomatologije, u oblasti specijalizacija naših ljekara.\nRazgovarano je i o pružanju zdravstvenih usluga i realizaciji projekata iz oblasti zdravstva, kroz model privatno javnog partnerstva (PJP), pa su Demircanu i Hrapović dogovorili da Turska Crnoj Gori ustupi zakonsku regulativu koja uređuje oblast PJP u zdravstvu. Dogovreno je i da Crnu Goru posjete stručnjacı iz Turske i pomognu u implementaciji modela nabavke medicinske opreme i izgradnje objekata zdravstvenih ustanova u Crnoj Gorı.\nBudući da je zdravstveni turizam jedno od opredjeljenja Vlade Crne Gore i da može značajno doprinijeti rastu investicija u našoj zemljı, Republika Turska je iskazala spremnost da podijeli sa nama iskustva u ovoj oblasti, kako bi se unaprijedila ukupna ponuda zdravstvenog turizma Crne Gore.\nSve navedene oblasti saradnje biće predmet rada mješovitog tima, koji će definisati aktivnosti, dinamiku njihovog sprovođenja i pratiti njihovu realizaciju u cilju unaprjeđenja dalje saradnje naše dvije države.


Halal industrija u BiH zapošljava 8.000 ljudi\nU okviru svoje misije Islamska zajednica u BiH pokrenula je projekt formiranja Agencije s ciljem da se u BiH uspostavi sistem koji bi omogućio proizvođačima da certificiraju svoje proizvodne procese i proizvode i plasiraju ih na tržište s oznakom “halal”.\nDirektor Amir Sakić na svečanosti u povodu jubileja kazao je da je u BiH 70 kompanija implementiralo zahtjeve halala, od čega su 62 iz proizvodnog sektora.\n– One svaki dan na tržište BiH i druga tržišta plasiraju više od 4.500 različitih prehrambenih proizvoda. U halal industriji je uposleno više od 8.000 osoba i na godišnjem nivou ostvaruje prihode veće od milijardu i po KM – rekao je Sakić.\nPodršku halal industriji pruža i Vlada Federacije BiH, a premijer Fadil Novalić je kazao da se halal tržište snažno razvija i da su njegovi potencijali izuzetno veliki. Dodao je da se u vremenu kontinuirane ekonomske krize proizvođači okreću stabilnim i rastućim tržištima kakvo je i halal industrija.\n– Sveukupnu svjetsku populaciju čini gotovo trećina muslimana koji su dužni trošiti halal proizvode. To govori da je ovo izuzetno velika razvojna šansa – istakao je Novalić.\nReisu-l-ulema Islamske zajednice u BiH Husein Kavazović na skupu je kazao da se prije deset godina jako malo znalo o halalu, a da je deceniju poslije slika potpuno drugačija.\n– Ovaj certifikat je danas poznat ne samo u BiH, sve agencije iz susjednih država su iznikle iz ove naše bh. agencije – rekao je Kavazović.\nAgencija je ove godine pokrenula i mobilnu aplikaciju “Halal bazar” koja sadrži osnovne informacije o halalu, dostupna je na bosanskom, engleskom i njemačkom, a ubrzo će biti prevedena na turski i arapski jezik.\nNa svečanosti u povodu desete godišnjice od uspostavljanja dodijeljeni su halal certifikati: hotelu ”Pino nature” na Trebeviću i gradačačkoj mliječnoj industriji “99”.


Devedeset odsto ljudi na planeti udiše zagađen vazduh! - National Geographic Srbija\nDevedeset odsto ljudi na planeti udiše zagađen vazduh!\nViše od 90 odsto svetske populacije izloženo je zagađenom vazduhu, devet od 10 ljudi udiše zagađen vazduh, upozorava Svetska zdravstvena organizacija.\nAUTOR: Tanjug | OBJAVLJENO: 10. 11. 2018.\nKako se navodi u saopštenju srpskog Ministarstva zaštite životne sredine, procena je da čak oko 93 odsto dece mlađe od 15 godina udiše zagađen vazduh.\nPrema podacima Svetske zdravstvene organizacije, oko 6.000 ljudi u Srbiji godišnje umre zbog komplikacija izazvanih zagađenjem vazduha, dok podaci Agencije za zaštitu životne sredine, koja vodi nacionalni registar zagađenja, ukazuju da problem s kvalitetom vazduha imaju skoro sve veće urbane celine u Srbiji.\nNajveći izvori zagađenja vazduha u Srbiji su saobraćaj kao mobilni izvor zagađenja, stara vozila na dizel gorivo, uglavnom zabranjena u zemljama odakle dolaze, loš saobraćajni protok u urbanim celinama, kućna ložišta (mazut, ugalj), termoenergetski sektor i industrija, navodi se u saopštenju Ministarstva.\nNedavno je formirana i radna grupa u kojoj su predstavnici ministarstava, stručnih i naučnih institucija i pojedinaca, koja se bavi promišljanjem mera za poboljšanje kvaliteta vazduha.\n„U dostizanju strateškog cilja čiste i zdrave životne sredine, čist vazduh je u vrhu prioriteta Ministarstva zaštite životne sredine. Zamenom energenata, korišćenjem obnovljivih i nezagađujućih izvora energije, selektivnim i manjim korišćenjem automobila, gašenjem individualnih kotlarnica, ali i pošumljavanjem, učinićemo veliku uslugu svom zdravlju i sačuvati brojne živote“, ističe se u saopštenju.\nMinistarstvo zato poziva građane, predstavnike civilnog društva, privrednu, naučnu i stručnu javnost, medije da se zajednički bore za pravo na čist vazduh i pravo na zdrav život nas i naše dece, i svih bića na našoj još prelepoj planeti, poručuju iz Ministarstva zaštite životne sredine.\nZagađenje zagađenje vazduha Odabrano Ekologija\nSarajevo je u nedelju bio najzagađeniji grad na svetu\nBačen frižider štetan kao izduvni gasovi automobila za godinu dana\nZagađenje vazduha odnese sedam miliona života godišnje\nPrvi snimci snažnog zemljotresa u Grčkoj\nTajne Indije: Jeste li čuli za "Veliki indijski zid", drugi najduži na svetu?\nPodzemni grad Derinkuju, antička tajna Kapadokije\nTajne jednog od najbolje očuvanih srednjovekovnih gradova u Evropi


Za reverzibilnu hidroelektranu Bajina Bašta nema više izgubljene energije – magazin Mehatronika\nUpravo zato je kompanija ABB ove godine započela kampanju pod nazivom Energy Efﬁciency Movement koja će kroz različite aktivnosti trajati najmanje dve godine. Ova kampanja se u potpunosti poklapa sa Ekodizajn regulativom (EU 2019/1781) koja je u Evropskoj uniji stupila na snagu 01. jula 2021. i kojom se utvrđuju novi standardi eﬁkasnosti za elektromotorne pogone.\nIdeja kampanje Energy Efﬁciency Movement je da se kod ljudi stvori svest o značaju energetske eﬁkasnosti, kako objašnjava Milan Jevremović, direktor lokalne poslovne jedinice sektora Elektromotorni pogoni kompanije ABB, te da se zajedno sa vladama, kompanijama i univerzitetima ostvari saradnja radi postizanja zajedničkog cilja, a to je smanjenje negativnih uticaja na životnu okolinu uz upotrebu naprednih tehnologija u različitim industrijama.\nIako često skriveni od očiju javnosti, elektromotori i frekventni pretvarači, koji optimizuju njihov rad, prisutni su u skoro svuda. Oni pokreću veliki broj tehnoloških procesa neophodnih za savremen način života, od industrijskih pumpi, ventilatora, transportera u proizvodnim procesima, pogonskih sistema u transportu, do sistema za klimatizaciju, grejanje i ventilaciju u zgradama i poslovnim objektima. Elektromotori globalno troše blizu 70 odsto ukupne električne energije, te je ABB upravo tu video mogućnost za najveće uštede. Iako su mnogi stari motori i dalje u upotrebi, oni su konstruisani prema zastarelim standardima eﬁkasnosti, što često prouzrokuje da cele linije u fabrikama rade na nižem stepenu eﬁkasnosti nego što bi trebalo. To dovodi do povećanih troškova tokom eksploatacije.\nBlizu 300 miliona elektromotora pokreću današnju industriju i ako bi se svaki od njih zamenio visoko eﬁkasnim motorom, globalna potrošnja bi se smanjila za oko 10 odsto, što nam zaista govori da mi, kao društvo, tu imamo velike potencijale. U 2020. godini, ABB-ovi elektromotorni pogoni visoke klase eﬁkasnosti omogućili su uštede od ukupno 198 TWh godišnje na svetu“, ističe Jevremović.\nObnovljivi izvori energije i reverzibilne hidroelektrane Obnovljivi izvori energije poput solarnih i vetro elektrana doprinose energetskom sistemu i utiču na smanjenje emisije štetnih gasova. Međutim, konstantno raste potreba za stabilnim snabdevanjem električnom energijom, naročito u periodima kada je potražnja intenzivirana. Stoga je neophodno da imamo adekvatno rešenje kako bismo nadomestili povećanu potražnju.\nGovoreći o speciﬁkacijama RHE „Bajina Bašta“, Trišić objašnjava da se ona sastoji od dva agregata od po 300 MW snage. Srednja godišnja proizvodnja RHE je 620 GWh, pri čemu je najveća godišnja proizvodnja iznosila 707 GWh, a najmanja 527 GWh. Obično u toku dana budu dva starta agregata, u generatorskom režimu rada u jutarnjem i popodnevnom piku i u toku noći po jedan pumpni režim po agregatu. To znači 30-60 pokretanja u turbinskom radu i oko 30 u pumpnom radu po agregatu na mesečnom nivou, kaže Trišić.\nOsim što je tokom godina obezbedila različite tipove opreme za ove elektrane, kompanija ABB uključila se još u ranoj fazi projekta za ugradnju SFP-a i pomogla „Elektroprivredi Srbije“ da dođe do optimalnih rešenja kako bi RHE „Bajina Bašta“ postala primer eﬁkasnosti.\nKako objašnjava Milan Jevremović, ugradnja statičkog frekventnog pretvarača pomaže da RHE „Bajina Bašta“ ima eﬁkasniji rad kroz više aspekata.\n„Jedan je sam način puštanja u rad pumpnog agregata, ali ono što je bitnije u ovom slučaju je da smo pomoću ovog projekta omogućili da hidroelektrana radi eﬁkasnije zato što njeni agregati više neće biti angažovani i isključivani za potrebe pokretanja pumpnih agregata u RHE, već će moći da kontinuirano rade i proizvode zelenu energiju. Na taj način će se štedeti oko 5 GWh godišnje u proizvodnji. Mi smo zapravo proizvodnju učinili eﬁkasnijom. Takođe, još jedan ne manje bitan aspekat je što će implementacijom ovog rešenja radni i eksploatacioni vek agregata koji se koriste kao pogonski agregati u toku sinhronog starta u protočnoj hidroelektrani produžiti za osam godina, a potreba za remontom će biti manja“, kaže Jevremović.\nTrišić je saglasan da je ugradnja statičkog frekventnog pretvarača pozitivan i ekonomski opravdan projekat jer je studija opravdanosti pokazala da je isplativ za sedam do osam godina, mada nije reč samo o ﬁnansijskim, već i tehničkim beneﬁtima.\nMi sada u sistemu koristimo jedan od ta dva agregata u hidroelektrani za potrebe sinhronog starta. Pre nego što se krene u sinhroni start, oba agregata moraju da se zaustave, pa jedan od njih da se izabere za potrebe sinhronog starta – to sve za posledicu ima da pogonski agregati imaju veliki broj startova godišnje. Poznato je da svaki start ekvivalentan deset sati rada agregata u normalnom pogonu, pa se time smanjuje životni vek opreme. Prema studiji opravdanosti, zbog takvog korišćenja ova dva agregata, životni vek H3 i H4, se sa projektovanih 30 skraćuje na 22 godine. Pored toga, u određenim periodima godine, kada smo imali povećan dotok vode i prelive na elektrani, imali smo određenu prelivenu, odnosno izgubljenu energiju, zato što su agregati morali biti zaustavljani zbog sinhronog starta. Kada se izračuna ta izgubljena (prelivena) energija za period od 2001. do 2011. godine, koji je studija opravdanosti uzela u obzir, u posmatranih deset godina prosečan gubitak prelivene energije zbog sinhronog starta iznosio je 5 GWh godišnje. Daljim analizama je otkriven još veći potencijal – recimo 2018. godina je hidrološki bila veoma povoljna, imali smo dobru proizvodnju, ali su gubici zbog sinhronog starta iznosili 6,8 GWh. Što znači da, kada uzmete cenu energije i kada sve to pretvorite u novac, ovaj projekat će sigurno biti isplativ”, objašnjava Trišić i dodaje da, prema planu, probni rad SFP-a treba da počne najkasnije do kraja januara 2022. godine.\nU poslednjih nekoliko godina jedan od imperativa u poslovanju „Elektroprivrede Srbije“ je i unapređenje energetske eﬁkasnosti u proizvodnim postrojenjima najveće energetske kompanije u Srbiji. Energetska eﬁkasnost prepoznata je ne samo kao obaveza, već i kao velika korist za EPS jer svaki megavat uštede, bilo u novcu ili energiji, donosi dobrobit.\nKompanija ABB će nastaviti da realizuje energetske ciljeve u saradnji sa vladama i naučnim institucijama kako bi promovisali razvoj energetske eﬁkasnosti i doprineli boljem životnom okruženju.\n„Kroz inovacije, kako proizvoda tako i rešenja, deljenjem znanja i iskustva, mi možemo da optimizujemo potrošnju, poboljšamo eﬁkasnost i pomognemo da industrije, infrastruktura i transport budu eﬁkasniji, a društvo ekološki svesnije“, zaključuje Jevremović.\nMob. Tel.: +381 63 1084467


/ DVADESET I ČETIRI ZIDA\nIgor Marojević\tDVADESET I ČETIRI ZIDA\nDrugi roman Igora Marojevića Dvadeset i četiri\nzida – čije je novo, znatno prerađeno izdanje pred čitaocem –\npredstavlja prvo prozno ispitivanje side u srpskoj književnosti i\nznatno šire. Kako u danima demonstracija 1996/97 vodi paralelni\nživot jedna alternativna grupa ljudi, čiji značajan deo čine i\noboleli od „kuge dvadeset prvog veka“? Upečatljiva, potresna i vrlo\npregledna ljubavna priča ovog dela pretvorila ga je i u kultnu\npozorišnu adaptaciju koja je u Beogradskom dramskom pozorištu\nigrana 2003. i 2004. godine.\nZa razliku od ljubavnog romana, koji prikazuje ljubav, a da\nništa ne govori o njoj, Marojevićev roman o ljubavi implicitno\nodgovara i na pitanje šta je to ljubav. Piščeva suptilnost te\nindirektnost, tako je nužan korektiv preteće patetike (...)\nMarojević pripoveda nepostmoderno o jednoj postmodernoj bolesti i\njednom klasičnom ljudskom fenomenu, i to je ono što ovaj roman čini\nvažnim i čitljivim i sada.\nU prvim knjigama Igora Marojevića vide se ogromne mogućnosti nove\nMarojević koristi open end i uvlači čitaoca u djelo, prebacujući mu\nloptu i, angažujući ga, daje mogućnosti bezbroj krajeva ovog\nRoman Dvadeset i četiri zida Igora Marojevića priča moćnu a ipak\nsuptilnu priču o ljubavi koja se razvija u neobičnim


Gradski centar na šestom Sajmu za treće doba – GC BEOGRAD\nGradski centar za socijalni rad u Beogradu po šesti put se predstavio na manifestaciji Sajam za treće doba koja se 28. i 29. maja održala na Beogradskom sajmu pod pokroviteljstvom predsednika Republike Srbije.\nSajam je otvorio zamenik gradonačelnika Goran Vesić, a događaju su prisustvovali članovi Gradskog veća Elena Bilić i sekretarka za socijalnu zaštitu Nataša Stanisavljević.\nŠtand Gradskog centra je, tokom dva dana posetilo veliki broj sugrađana koji su imali priliku da se upoznaju sa pravima i uslugama iz oblasti socijalne i porodičnopravne zaštite koje mogu da ostvare posredstvom GCSR-a.\nŠesti sajam je bio pod sloganom „Grad u kome godine imaju budućnost”!“, a svi posetioci su mogli da provere svoje zdravstveno stanje i saznaju tajne pravilne ishrane, da učestvuju u zabavnim radionicama i nagradnim igrama, osvoje vredne poklone i brojne popuste, saznaju i odaberu kako da ispune svoje slobodno vreme. Na Sajmu se predstavio veliki broj izlagača – predstavnici državnih i gradskih institucija, udruženja penzionera, udruženja medicinskih ustanova, domaće i strane kompanije koje pružaju usluge starijima i promovišu aktivno starenje na polju zdravlja, ishrane, rekreacije, druženja i zabave.